
Rugăciune către Sfântul Isaac Sirul a Sfântului Teofan Zăvorâtul 


Prea cuvioase părinte Isaac roagă-te lui Dumnezeu pentru noi şi cu rugăciunea ta 
luminează mintea nostră, ca să înțeleagă înaltele contemplări de care sunt pline 
cuvintele tale, și mai ales călăuzeşte-ne şi ne înalță în tainele rugăciunii, ale 
cărei rostire, trepte şi putere înfăţişează atât de bine învăţăturile tale; pentru ca, 
înaripaţi de ea, să putem merge liberi neabătuţi pe calea poruncilor Domnului, 


ocolind piedicile de pe cale şi biruind duşmanii care se înarmează împotriva 
noastră! 


„Taina aceasta mare este” [Ef 5,32]! Nu ştiu cum de m-am gândit să înot în acest 
imens ocean şi cine mi-a dat aceste braţe puternice în stare să înoate dulce în 
adâncul de nepătruns fără să ostenească. Dar pe cât văd mai mult că oceanul e 
întins şi țărmurile sale nu pot fi văzute, pe atât mai pline de dulceaţă sunt ele; şi 
în loc de osteneală, în inimă ţâşneşte bucuria. Nu știu însă cum m-am învrednicit 
de un asemenea har: de a povesti iubirea lui Dumnezeu? Lucru de nespus pentru 
o limbă creată! Căci până şi minţile îngereşti sunt mult prea slabe pentru a urca 
spre înălțimea comtemplării Lui şi sunt mult prea mici pentru a ţine în gândurile 
lor întreaga bogăţie a iubirii Sale. 


Dar pentru că nu ne-am apropiat de o asemenea înălțime pentru a scruta, ci 
pentru a ne desfăta, acest gust ne va fi dăruit foarte repede, fiindcă am dobândit 
ajutorul care vine de la EI însuşi. Atunci ne vom opri şi vom sta în tăcere, după 
ce El ne va fi arătat ceea ce nu are sfârșit, şi anume iubirea lui Dumnezeu pentru 
creația lui! 


O, Hristoase, care îi imbogăţeşti pe toți, trimite în mine nădejdea Ta; și scoate- 
mă din întuneric spre cunoaşterea luminii Tale, ca să Te laud cu laudele inimii şi 
nu doar cu gura! 


Slavă ie, Creatorul şi Domnul nostru, că printr-o riguroasă contemplare a 
iubirii Tale m-ai unplut de mângâiere și de bucurie, ai înălțat gândirea mea din 
adâncurile pământului şi ai primit-o pe scaunul Fiinţei Tale, ca să se lărgească în 
bogăția Firii Tale și să privească tainele negrăite ale iubirii Tale, îndepărtându- 
se de mulțimea fărâmelor creației şi urcând spre locul Creatorului ei. 


Vederea Lui nevăzută mă îmbată și slava Sa mă aruncă în minunare; tainele Lui 
mă stârnesc; iubirea Sa mă umple de uimire. Mă pune în faţa tainelor Sale şi-mi 
arată bogăţia Lui; şi atunci când mi se pare că drumul meu s-a terminat, ele se 
revarsă încă asupra mea, fiindcă sunt mai slăvite decât cămările pe care le-am 
străbătut deja. Şi atunci când mi se pare că am pătruns înăuntrul lor, mă întorc să 
le privesc şi iată ele s-au făcut înaintea mea un ocean imens, infinit când e vorba 
de străbătut şi dulce de privit. Şi chiar atunci când povestesc toate acestea, iată 
că descoperirile lui se schimbă, tainele sale cresc și vederile lui se transformă în 
minte. 


Mă închin măreției Tale, Dumnezeule, care m-ai creat în iubirea Ta și în Hristos 
m-ai mântuit de întunericul sensibil care e neştiinţa sufletului şi ai depărtat de la 
noi timpul rătăcirii, ca să nu umblăm învăluiți în noapte încercând să Te 
cunoaștem pe Tine, cum s-a întâmplat cu generațiile dinaintea noastră. 


Ce gură e în stare să-Ţi aducă laude? 


Slavă Ție, care în bunăvoirea Ta ai răbdat necucerniciile noastre, care în 
compătimirea Ta ai îndreptat păcă-toşenia noastră și în blândețea Ta ai 
îndepărtat lipsurile noastre și ne-ai dat să credem în Tine cum se cuvine 
măreției Tale. Și n-ai privit la răutatea noastră care e pururea înaintea Ta, 
pentru că ești un Dumnezeu milostiv. Cu roua harului Tău birui pururea 
focul păcatelor noastre. 


Ce limbă e în stare să te mărească? 


Cu un prinos al harului Tău ai pus frâu păcatelor noastre. Și în locul osândei 
judecății Tale ai revărsat comoara Ta chiar şi asupra celor păcătoși fiindcă nu 
vrei „să intri la judecată cu noi“ [Ps 143,2], ci să ne apropiem de Tine, pentru că 
suntem făpturile Tale! Harul Tău a întrecut măsura cunoaşterii noastre: în locul 
nostru să Te slăvească, aşadar, firile uimitoare ale îngerilor, în care ai așezat o 
putere în stare să facă loc mișcării minunate a sfințeniei Tale. 


Ei să te laude în locul nostru, căci firea noastră e prea slabă ca să Te laude, şi în 
mişcările minunate ale laudelor lor să se amestece şi mărturisirea în locul nostru. 
Căci ei se întristează dacă pierim departe de Tine [Lc 15,10]! Fiindcă Tu ne-ai 
lipsit de intimitatea cu adunările lor - care e cu putință prin cunoaşterea tainei 
Tale - dar ne-ai dăruit, fără ca noi să o cerem, darul cel mare al credinţei, prin 
care ne apropiem de tainele cunoaşterii, taine prin care ființele duhovnicești 
înaintează lângă Slava [Shekinta] Fiinţei Tale. 


Căci prin tainele credinţei chiar şi ei pot sta drepți, Doamne, în norul slavei Tale. 
Chiar și de ei eşti aproape “în credință şi nu în vedere” (2 Cor 5, 7), adică atât 
cât poate cuprinde o minte luminată şi o cunoaştere lărgită. Căci chiar şi aceasta 
e o credinţă! Tu dai darul credinţei fiinţelor raționale, pentru ca prin tainele pe 
care ni le-ai descoperit în iubirea Ta mişcările lor să caute să creadă în acel lucru 
de necuprins şi de necunoscut care e Firea dumnezeiască învăluită pentru toţi. 


Sunt convins că Tu, Dumnezeule cel Veşnic, nu poţi fi găsit în vreun loc 
oarecare, nici de fiinţele spirituale, nici de firava ceată a oamenilor, decât ple- 
când de la izvorul iubirii Tale pe care-l deschizi în fiecare clipă adunărilor de sus 
şi de jos. Căci potrivit măsurii fiecăreia dintre aceste cete Îţi deschizi comoara 
milostivirii Tale dându-le spre cunoaştere descoperiri puţine sau multe. 


Darul harului Tău e necesar, căci Tu înalți intelectul nostru ca să stăruie în cre- 
dinţa în Tine. Din pricina marii întenecinimice învăluie sfinţenia Lui, vederea 
acelei credinţe orbeşte până şi ochii heruvimilor atunci când privesc în adâncul 
norului măreției Sale. 


Dar dacă sunt ajutate puţin sau mult de harul Tău, ele ajung în vârful muntelui 
credinţei. Le face să înainteze cunoaşterea Duhului, adică luminile ce strălucesc 
asupra intelectului venind din focul înfricoşător care arde din focul lăuntric al 
credinţei. Acest loc se numeşte sfânta sfintelor dinăuntru, în care e închinată 
măreţia Slăvitei Firi a fiinţei dumnezeieşti, şi în care nici o făptură n-a pătruns 
sau nu pătrunde, afară de (Hristos) Cel care S-a sfințit intrând (cf Evr 9, 11-12) 
în cunoaşterea dintru început a lui Dumnezeu alcătuită din înţelegerea bunătăţii 
Sale faţă de toată creaţia, gata să ierte în fiecare clipă păcatele poporului Său. 


Prin credință omul pătrunde într-un loc şi mai lăuntric faţă de (cel în care sunt) 
îngerii veghetori intrând aici printr-Unul dintre ei (Hristos), pe care mila lui 
Dumnezeu L-a făcut să intre şi să şadă în acel loc. Şi de atunci EI a dat puterea 
de a intra la EI prin credință şi prin puterea acelui loc chiar şi intelectelor 
omeneşti ce se vor fi sfințit. EI e cu neputinţă de simţit şi departe fie şi pentru o 
vedere scurtă chiar şi pentru ochii îngerilor ca şi ai noştri. Prin descoperire însă 
îngerii au fost primii şi mai aproape decât noi, până ce Tu, Hristoase, ni Te-ai 
descoperit spre slobozirea noastră. 


Cine ar putea înţelege uriaşa mulţime a harului lui Dumnezeu şi cine ar putea 
măsura marele adânc al bunătăţii Lui! 


Nădejde a noastră sigură, desfătare a neamului nostru, mândrie a firii noastre, 
adevărat apărător al slăbiciunii noastre, care ierți în orice clipă păcate noastre: 
cererea Ta pentru iertarea păcatelor noastre e mai puternică, Doamne, decât 
jertfa lui Israel. Dacă atunci carnea animalelor şi cenuşa arderilor lor de tot îi 
curăța neîndoielenic şi îi sfințea când acestea erau aduse pentru ei, cu cât mai 
mult nu ne cureţi în toate vremea Tu, ofranda sfântă adusă pentru lume (cf. Evr 
9, 13-14)7Tu eşti Cel ce aduci şi Cel ce cureţi. Tu eşti Cel ce sfinţeşti şi Tu eşti 
Cel sfințit. Tu eşti jertfă şi Tu eşti Cel ce o primeşte. Dacă o lamă mută de metal 
şi care prefigura taina umanităţii Tale dădea iertarea celor ce o cereau, cu cât 
mai mult Tu, asemănare slăvită a Dumnezeirii? 


Și dacă tainele cele despre Tine revărsau toată această bogăţie peste cei ce aveau 
nevoie de ea, cu cât mai mult Tu, Prototipul adevărat al tainelor, nu vei revărsa 
asupra noastră milostivirea Ta? 


Fiindcă pe Tine Te-au aşteptat prorocii, împărații şi drepţii prin urmaşii lor [Mt 
13, 17]; şi ziua Ta o aşteptau neamurile; iar noi Te-am primit pe mâinile noastre 
şi ne veselim întru Tine. Văzând ei aceste lucruri în descoperirile date lor se 
minunau de ele şi le doreau; şi iată că noi vedem lămurirea celor care pentru ei 
erau taine. 


Ai revărsat peste noi Gisonul harului Tău, Ziditorul nostru; ai deschis generaţiei 
noastre toată comoara Ta şi ea a ajuns să fie a ei; ne-ai arătat tainele Hristosului 
Tău, pentru a Cărui venire multe generaţii s-au mistuit de dorinţă şi au plecat de 
aici fără mângâiere, fiindcă zilele lor erau departe de vremea acestora. 


„Întoarce-te, suflete al meu, la odihna ta” [Ps 116, 7], pentru că ai văzut pe Cel 
pe care-L aşteptau toate popoarele, L-ai purtat pe braţele tale [cf. Le 2, 25-32], 
în EI ţi-a fost iertată fărădelegea Ta şi toate păcatele. „Binecuvântează suflete al 
meu pe Domnul şi toate oasele mele numele cel sfânt al Lui” [Ps 103, 1]. 
„Măreşte suflete al meu pe Domnul” [Ps 146, 1]. „Lăuda-voi pe Domnul în viaţa 
mea, cânta-voi Dumnezeului meu până ce voi fi” [Ps 104, 33]. „Inima mea şi 
trupul meu voi slăvi pe Dumnezeul Cel Viu” [Ps 84, 3]. 


Te voi Slăvi, Doamne, „gura mea va vesti dreptatea Ta şi toată ziua lauda Ta” 
[Ps 71, 15], pentru că m-ai apropiat de măreţia stăpânirii Tale, m-ai alăturat 
laudelor îngerilor și m-ai unit cu doxologiile adunărilor lor. Nu ne-ai lipsit, 
Doamne, de cumuniunea cu ei prin credinţă, fiindcă în aceasta stă firea tuturor 
făpturilor spirituale, aripile îngerilor veghetori şi oglinda descoperirilor. Comu- 
niunea noastră cu îngerii și părtașia noastră la adunările lor se înfăptuieşte cu 
punerea în acord a voinţei noastre cu ei, în duhul credinţei pe care am primit-o. 


O dată cu lauda făpturilor spirituale trebuie spusă tăria minunatelor descoperiri 
privitoare la Dumnezeire și lucrurile în multe chipuri ale credinței care se 
revarsă asupra mişcărilor lor; căci şi pentru ei, Doamne, eşti cunoscut “prin 
credință, nu prin vedere” [2 Co 5, 7]. Firea Ta ascunsă și sfântă nu cade sub 
pipăitul şi vederea vreunei făpturi, ci în credinţă se desfată de ea toate firile prin 
razele milostivirii Tale care strălucesc în firea lor. 


De tainele unei asemenea slave ne-ai apropiat prin Fiul Tău Iubit. Căci ne-ai 
apropiat de picioarele muntelui credinței |Dt 4, 11; Evr 12, 22], unde locuiesc 
cele nouă cete ale sălaşurilor ființelor spirituale şi deasupra cărora e zidirea 
cetăţii sfinte [lerusalimul de sus, Ap 21]. 


Dumnezeul nostru viu şi de viață făcător, acesta e muntele pe care l-a vestit 
apostolul şi robul Tău Pavel atunci când spune: “v-aţi apropiat”, căci zice: “V- 
ați apropiat de Muntele Sionului - adică de credinţa și cunoașterea Domnului - și 
de cetatea Dumnezeului Celui Viu, de lerusalimul cel ceresc -, adică de 
împartăşirea contemplării dumnezeieşti - şi de adunările arhanghelilor” [Evr 12, 
22], adică mintea care, prin descoperirea împărtăşită cu ei, se uneşte pe treptele 
scării credinţei cu Sionul, muntele lui Dumnezeu. 


Punând capăt relelor noastre, ne-ai introdus în aceste lucruri, Dumnezeule. Eşţi 
un judecător drept care nu Te mânii până la sfârşit, ci Te întorci și îţi abați ochii 


de la privirea păcatelor. Nu L-ai cruțat pe Fiul Tău lubit, ci l-ai dat pentru noi 
toţi [Rm 8, 32], pentru ca moartea Lui să fie îndreptarea noastră. În Hristos ne-ai 
făcut cunoscute lucrurile ascunse pentru totdeauna ale înțelepciunii Tale [Rm 
16, 25-26] şi ne-ai introdus în cunoașterea credinţei Tale. 


Nu mă părăsi, Doamne, lipsindu-mă de acestă milă care e peste mine! Fiindcă 
m-ai chemat, Doamne, și prin iubirea Ta veşnică m-ai adus, fără ca eu să Ţi-o 
fi cerut, în Slăvita Ta Împărăţie, de aceea nu mă voi mai despărți de meditarea 
iubirii Tale. Trimite, Doamne, în ajutorul meu tăria Ta, ca să mă ajute şi să 
mă scoată din marea vieţii vremelnice. Oceanule de ajutor, nu înceta să mă 
ajuţi şi nu mă părăsi în adâncul relelor! 


Călăuză a celor vii, fii Cel care îndreaptă gândul meu spre Tine şi deschide 
înaintea gândurilor mele ușa cugetării mele la Tine. Tu, care le-ai făcut noi pe 
toate [Ap 21,5], înnoieşte-mă cu cunoașterea Ta și pune în mișcare înăuntrul 
inimii mele adevărata Ta nădejde. 


Oceanule de bunăvoință, scoate-mă din vârtejul risipirii care vine de acolo că 
sunt fără Tine, și înalță-mă spre flacăra focului credinţei în Tine. Dă-mi să beau 
vinul care mă face să simt nădejdea Ta. Învredniceşte-mă de această înflăcărare 
a inimii care, atunci când cade o picătură a nădejdii Tale, arde fără să se mistuie 
[Is 3,2]. 


Cine a primit acest gând şi îi va putea îndura tăria năpraznică? Cine l-a gustat şi 
a continuat să-şi aducă aminte de el însuși? Ce trup sau gând suportă chiar şi 
numai parfumul credinţei în Tine? Hristoase, sfârșitul ultim al adevărului, fă 
să strălucească adevărul Tău în inimile noastre, puterea care a strălucit în 
Sfinţi. Prin iubirea Ta ei au biruit lumea şi plăcerile ei. O, putere care ai 
îmbrăcat trupul nostru, fă să strălucească înțelesurile adevărului Tău în 
sufletul meu întunecos. 


Oceanule, care susţii lumea, ridică-mă din oceanul cu multe valuri. 


Tu, Doamne, ştii că sunt trist, pentru că păcatele mele sunt pururea înaintea Ta. 
Un plâns ascuns strigă în mine când îmi văd neputinţa. Și deşi vreau să-mi 
tămăduiesc păcatele cu suspinele mele, iată că împreună cu ele aleargă şi poftele 
ce prefac în cădere durerea inimii mele şi depărtează gândul meu de rugăciune 
de cerere în care stărui meditând la Tine. 


Tu eșţi doctorul care cunoşti zbaterile inimii mele; puterea care alină suferințele 
care se află în ea. Fiindcă Tu ştii că nu mi-a fost dat să birui în această generație. 
Puterea Ta biruie şi îmi atribuie mie biruinţa ei. Biruie Tu în mine, fiindcă Tu 


ştii să câştigi biruința şi atribui-o mie potrivit înţelepciunii Tale. Fiindcă EI a 
fost biruinţa pentru cei ce au biruit în acest fel. 


Străpungerea inimii mele va fi mărturia mea înaintea Ta că răzvrătirea trupului e 
mai tare decât voinţa mea. Deşi plâng în fiecare zi pentru ceea ce s-a petrecut în 
ea, nu e clipă în care să nu cad în aceleași greșeli, care înnoiesc lucrurile pentru 
care aduc căință. Biruitorule, care dai biruințe celor osândiți şi cu totul 
neputincioşi prin fire să câștige biruința, dă-mi puterea care biruie firea, măcar 
că aceasta are în ea însăşi înfrângerea ei și se numeşte biruitoare numai prin 
harul Lui. Niciodată n-a cunoscut biruința prin propria ei fire. 


O altă putere e cununa ei: Cel care a plăsmuit în chip înțelept neputinţa ei, ca în 
ea să-şi poată descoperi bunătatea Sa şi care cunoaşte nestatornicia ei care are 
nevoie să fie în fiecare zi îndreptată prin iertarea greşelilor ei pe care EI i-o dă 
fără împiedicare. Şi în acesta ea arată bunătatea Firii Lui, ca slăbiciunea firii 
omenești să fie vestitoarea dulceții Lui şi martora milei Sale. 


Meditarea stăruitoare la ceea ce simt din Tine să copleşească în mine asprimea 
luptei. Dulcea stăruință în nădejdea Ta să fie pentru mine mai scumpă decât 
consimţirea la trup. Dulceaţa cunoaşterii Tale să mă despartă de calea firii. 


Învredniceşte-mă, Doamne, să deosebesc adevărul despre voia Ta pentru noi! 
Învredniceşte-mă de meditarea care în alergarea ei transfigurează forma gân- 
durilor, ca ele să vadă în lumea cealaltă, măcar că ele nu se aseamănă cu ea! 
Puterea care mă învaţă să caut aceste lucruri să pună în mine gustul iubirii 
pentru ele. Fiindcă m-ai apropiat de Tine prin ceea ce ai semănat în simţurile 
mele, împlineşte în mine, înăuntrul duhului meu, experiența a ceea ce 
înseamnă acest lucru. 


Unindu-mă în taină cu slava Dumnezeirii Tale, fă statornică în mine nădejdea ei 
prin convingerea credinţei! Întrucât prin Fiul Tău Cel Iubit, Doamne, m-ai 
apropiat de această cunoaştere, povăţuieşte-mă în taină, ca să gândesc ce se 
cuvine măreției Tale. 


Dă-mi o minte sănătoasă care să urmeze în fiecare clipă frumoasa cugetare la 
Tine. Depărtează de la mine gândul neghiob care gândeşte lucruri copilăreşti 
şi în locul lui pune în mișcare în mine ce e frumos, ca să meditez la lucrurile 
Tale slăvite, ca să mi se dea să gândesc la judecăţile Tale dumnezeiești nu 
după rânduiala unei gândiri pătimașe și omeneşti, care gândește în chip 
pătimaş și omenesc la căile înţelegerii Tale care mântuie sufletele noastre. 
Netezește în mine căile înțelepciunii Tale și deschide-mi ușa ei ca să pot 
medita la slăvita Ta voință, căci nu știu, Doamne, pe unde voi putea intra la 
Tine. 


O, Hristoase, ușa tainelor, fă-mă în stare să simt tainele Tale, ca prin Tine, 
Doamne, să pot intra la Tatăl şi să dobândesc mişcările harului Duhului Sfânt. 


O, Hristoase, cheie a tainelor şi capăt al tainelor, prin Tine, Doamne, mi-a fost 
deschisă uşa tainelor ascunse de veacuri în Tatăl Tău, căci în Economia Ta se 
ascunde oceanul tuturor tainelor Tale. 


Invredniceşte-mă să Te primesc înăuntrul meu, ca prin Tine să deschid şi să 
pătrund tainele trecute și viitoare. 


Invrednicește-mă, Doamne, de iubirea nădejdii în Tine. Cine gustând din acest 
pahar se mai poate stăpâni şi întoarce din nou în el însuși? Fiindcă dulce ca 
mustul este el în inima celor care-l primesc! 


Tu, care le faci noi pe toate [Ap 21, 5], înnoieşte-mă făcându-mă să simt nă- 
dejdea Ta. Bucurie a creaţiei, învrednicește-mă de bucuria ce se mişcă dincolo 
de trup şi care se primeşte în liniştea sufletului. 


Ingroapă în mădularele mele focul iubirii Tale. Pune în inima mea temeliile 
minunării de Tine. Leagă mișcările mele lăuntrice cu tăcerea cunoașterii Tale, 
întrucât aceasta e cu desăvârşire mută. 


Învredniceşte-mă să Te văd cu ochi mai lăuntrici decât ochii larg deschişi. 
Alcătuieşte în mine ochi noi, Tu care ai zidit ochi noi orbului [In 9]! Închide-mi 
urechile din afară şi deschide-mi urechile ascunse care aud tăcerea şi ascultă de 
Duhul, ca prin Duhul Tău să ascult cuvântul tăcerii care se înalță în inimă și nu e 
scris, care se mișcă în intelect şi nu e rostit, care e rostit de buzele Duhului și 
înţeles de auzul netrupesc. 


Oceanule al evlaviei, începe de mă spală de necurăția firii și fă-mă asemenea 
sfinţeniei Tale. 


Doamne, Tu nu m-a plăsmuit ca pe un vas al olarului care o dată spart nu mai 
poate fi reparat şi o dată ştirbit nu mai poate ţine ceea ce este în el ca atunci când 
era nou. În înţelepciunea Ta m-ai plăsmuit ca pe un lucru din aur şi din argint, ca 
atunci când mă înnegresc să redobândesc prin străpungerea inimii culoarea 
soarelui și să redevin strălucitor, iar prin arderea pocăinţei să fiu readus la starea 
de odinioară. În Tine e meşteșugarul care curăţă şi înnoiește firea noastră. Am 
întinat frumuseţea botezului și sunt murdar, dar în Tine voi primi o frumuseţe 
mai bună; în Tine e frumuseţea creației pe care ai readus-o la frumuseţea care i-a 
fost furată în Rai. 


Soare nou, aprinde o candelă în gândul meu întunecos. Hristoase, care ştergi 
plânsul creaţiei, dă-mi plânsul ascuns şi lacrimile mai lăuntrice ochilor şi care 
țâșnesc din discernământul gândului. Ele nu izvorăsc dintr-un har al trupului, ci 
din înflăcărarea căinţei ascunse, înflăcărare care duce la adevărata bucurie, care 
e mai lăuntrică decât trupul, şi la mângâierea care face să tacă gura, pune în 
inimă o hrană neobișnuită şi o aşează în trup mărturie adevărată în fiecare clipă 
de iertarea păcatelor sale pe care o primeşte prin milă. 


Multe sunt păcatele mele, Doamne, dar bunăvoința Ta e mai mare decât 
păcatele mele. Necucerniciile mele sporesc, dar nu sunt asemenea milei Tale. 
Când se întâmplă ca datoriile mele să sporească, văd, Doamne, că iubirea Ta e 
mai mare decât păcatele mele, și sunt nevoit să tac pentru toate câte am 
îndrăznit să fac. 


Sunt pus la încercare de venirile Tale în mine şi sunt cuprins de mirare, fiindcă 
sunt răsplătit de Tine [nu pedepsit, cum aş merita]. 


Darul Tău m-a apropiat de cunoașterea Ta, nu pedeapsa Ta! Mila Ta m-a rourat 
cu iubirea Ta, nu nevoinţele mele [ascetice]! Ne-ai îmbrăcat cu o fire slabă, care 
dă mărturie în fiecare clipă de harul Tău! Prin slăbiciunea noastră înţelepciunea 
Ta ne descoperă iubirea Ta față de noi. Ai așezat în noi o înclinare ca ea să dea 
mărturie de firea Ta; îndelungă răbdarea Ta e mai mare decât greșelile și 
păcatele noastre. 


Iisuse Hristoase, Impăratul veacurilor, învredniceşte-mă doririi care este întru 
Tine! 


Ți-e uşor să rabzi fărădelegile noastre, cum ușor a fost pentru Tine să ne creezi 
din nimic. Căci pentru noi, Doamne, amândouă aceste lucruri sunt cu anevoie de 
înțeles, întrucât nu suntem în stare să răbdăm nici măcar cel mai mic păcat pe 
care se întâmplă să-l vedem. Şi aşa judecăm cu judecata noastră, Doamne, până 
şi marele ocean al iubirii Tale care întrece cu undele sale măsura întregii noastre 
nelegiuiri. Și potrivit înțelegerii noastre omeneşti gândim că şi Tu Te mâhnești 
atunci când Tu, Creatorul nostru, ne rabzi. Patima noastră se face oglinda 
noastră: plecând de la ea scrutăm cele ale noastre și tot prin patimele noastre 
măsurăm, Doamne, bogăţia Ta. 


Dă-ne, Doamne, cunoaşterea ca să privim la Tine ca Tine şi nu ca noi, şi să 
gândim despre Tine ceea ce este vrednic de Tine, Dăruitorule al tuturor 
darurilor noastre. Mare e bogăția Ta faţă de noi, adică dreapta cunoaştere care 
se mișcă în noi despre fiinţa Ta ascunsă! Căci bunătatea Ta, iubirea Ta şi puterea 
binelui care e în Firea Ta sunt, Doamne, cumpăna pe care vei aşeza povara păca- 


telor noastre. De aceea dai timp păcătosului chiar şi fără să aştepţi întoarcerea 
lui. 


Fă, Doamne, să nu ne oprim cu înțelesurile noastre la calea din afară a Scrip- 
turilor care osândesc prilejurile păcatului. Ci învrednicește-mă de adevărul 
Tău care e înăuntrul lor. 


Dă-ne să contemplăm necontenit în minunare pricina pentru care îi rabzi pe cei 
păcătoşi. Fireşte nu pentru că vrei să cunoşti ceva ce nu cunoşti deja, de aceea le 
dai timp ca să verifici dacă acest lucru se întâmplă sau nu. Fiindcă ar fi ruşinos, 
Doamne, să gândim acest lucru despre inteligenţa Ta primordială care prin cu- 
noașterea ei precede toate mişcările firii noastre încă înainte de alcătuirea 
noastră. Căci faptul de a nu şti ce se va întâmpla în viitor e propriu făpturilor 
create. 

Și deşi acest lucru e adevărat într-un chip ferm, e totuşi frumos ca să medităm la 
sfânta Ta Fire, la faptul că dacă prin bunătatea Ta şi prin milostivirea Ta 
nemăsurată îl rabzi pe cel păcătos - chiar şi pe cel despre care ştii că nu se va 
întoarce - nu e pentru că nu ştii cele făcute, ci fiindcă-l rabzi din pricina 
bunăvoinţei Tale. Şi deşi cunoşti limpede orice lucru, nemăsurată e, Ziditorule, 
iubirea 'Ta pentru oameni! 


Bunătatea Ta pe care o reverși peste orice lucru să nu fie pentru mine, 
Doamne, un îndemn spre rău: fie să nu ajung îndrăzneț în facerea răului din 
pricina blândeţii Tale! Ţine-mă cu frâiele milei Tale, ca să fiu în Stare să mă 
împotrivesc mișcărilor care mă asaltează și prilejurilor care mi se ivesc. 
Trimite lângă mine pe Sfântul Tău înger păzitor. Tămăduieşte neputinţa 
gândurilor mele pentru că, fiind muritor, sunt plin de ele. Păzește calea mea 
de cursele pe care le-a ascuns pentru mine în ea vrăjmaşul meu, ca să mă 
împingă la necucernicia păcatului. 


Mai presus de toate, Dumnezeule, păzeşte-mă de neghiobia minţii care găndește 
lucruri rătăcite, pline de nebunie şi de plâns; care în fața măreției Tale îşi face o 
părere ticăloasă despre Fiinţa Ta. Şi, Doamne, smerenia celui ce cunoaște 
măsura firii şi ticăloşia slăbiciunii ei, şi un gând de dreaptă cunoaștere, vrednic 
de ființele raționale, călăuză a celor vii, descoperă-mi gândurile și arată-mi 
cărările legăturii strânse [intime] cu Tine. Alcătuiește înăuntrul meu, Doamne, 
lumina spirituală care e cunoaşterea lui Hristos, ca în ea să pot găsi adevărul Tău 
şi să-mi fac gânduri drepte despre Dumnezeirea Ta şi despre sufletul meu. Ca să 
nu fiu ispitit, Doamne, de vrăjmașul prin înșelăciunea demonilor, căci cei 
încercaţi de mândrie sunt daţi în mâinile lor. 


Ci sub ocrotirea Smereniei care m-a creat să cresc în cunoaşterea Ta prin 
ajutorul care-mi vine de la harul Tău, şi să mă închin marii Lumini a întregii 


creaţii - lisus Hristos [In 8, 12] - ieșită în lume la vremea sa potrivit inteligenței 
negrăite a lui Dumnezeu Ziditorul a toate. Fiindcă înainte de vreme şi de toate 
timpurile acesta a gândit să trimită [pe pământ] măreţia creaţiei şi bucuria ei: 
Lumina întâi-născută care vine din firea ei [a acelei Inteligenţe], care a umplut 
această lume şi se înalţă în inimile noastre [2 Ptr 1, 19; 2 Co 4, 6] şi de a cărei 
înțelegere ne-a apropiat atunci când a plăcut voii Sale acest lucru. 


Ea [această Lumină] m-a dus înapoi în casa Tatălui meu şi mi-a arătat că pentru 
mine El găteşte şi o moștenire slăvită dincolo de hotarele lumii. Pentru aceasta 
m-a creat şi pentru ca să facă văzute obărşia Binelui și lucrarea Lui creatoare ce 
aduce toate la existenţă. Binecuvântată fie măreția Lui în veci. Amin. 


SR ok e 


Noaptea, când toate glasurile, mișcările omului şi orice fel de tulburare se 
linişteşte, luminează întru Tine sufletul nostru cu mișcările sale, o lisuse, Lumi- 
na celor drepți. 


În ceasul în care întunericul se întinde ca o mantie peste toate, fă să strălucească 
peste noi harul Tău, Doamne, în locul luminii simțite a soarelui creat, care 
bucură ochii trupului noastru. Străluceşte în întunericul nostru lumina Ta mai 
largă decât soarele. 


Noaptea, când toată alergarea lumii ostenită de lucrările ei se linişteşte, primeşte 
sufletul nostru în uimirea Ta, în care se află liniştea mai mare decât tăcerea. 


In ceasul care dă odihnă celor osteniți, Doamne, fie ca prin somnul dulce mai 
mult decât toate gândurile noastre să se îmbete întru Tine, desfătarea sfinților! 


In vremea somnului, când toţi cei ce se culcă se îmbată cu meşteşuguri ale lucru- 
rilor stricăcioase, trezeşte, Doamne, în noi cunoaşterea care nu înșală. 


In ceasul în care toți îşi îmbracă cu haine mădularele lor, îmbracă, Doamne, cu 
bucurie omul nostru dinăuntru. 


In ceasul zilei, când fiecare e chemat să se îndeletnicească cu cele pământești, 
învredniceşte-ne, Doamne, să ne desfătăm de viețuirea noastră cerească. 


In ceasul în care toţi îşi trag de pe ei veştmântul nopţii, trage, Doamne, şi de pe 
inima noastră aducerile aminte de lumea care trece. 


In zori, când corăbierii plutesc pe marea lumii, fă, Doamne, ca sufletele noastre 
să se odihnească de orice mişcare în portul Tău. 


In ceasul în care muncim cu toţii în lumea asta de chinuri, învredniceşte-ne, 
Doamne, de mângâierea care nu trece. 


In ceasul în care sfârşeşte întunericul şi toţi se întorc înapoi la ostenelile lor, dă- 
ne, Doamne, să ne desfătăm în mişcările lumii viitoare. 


Obârşie a crugului luminii, început al muncii celor muritori, pune, Doamne, în 
gândul nostru temeliile zilei fără sfârşit, ca pentru noi să răsară noul soare. 


In ceasul nopţii întunecoase, fă să găsim scăpare în cunoaşterea hărăzită nouă la 
înviere. 


Dă-ne, Doamne, să vieţuim în starea de veghe în care vom fi după înviere, ca 
ziua şi noaptea, Doamne, gândul nostru să tindă spre Tine. 


Invredniceşte-ne să vedem în noi înşine viaţa învierii, ca nimic să nu împiedice 
gândul nostru să se desfete de Tine. 


In stăruința noastră la Tine, întipăreşte, Doamne, în noi taina zilei care nu mai 
atârnă de mişcările alergării pe cer a luminătorilor. 


In Sfintele Tale Taine [Euharistie] Te îmbrățişăm şi Te primim în trupul nostru 
în fiece zi; învredniceşte-ne să simţim în noi înşine nădejdea hărăzită nouă la 
înviere. 


Fii, Doamne, o aripă pentru gândul nostru şi ea să zboare în adierea subţire, ca 
prin aceste aripi să ajungem la adevăratul nostru sălaş. 


Ai ascuns comoara Ta în trupul nostru prin harul ce locuieşte în masa înaltă a 
Tainelor Tale; dă-ne să vedem şi învierea/ înnoirea noastră, fiindcă Te-am îngro- 
pat, Doamne, în noi înşine. 


Prin masa Ta duhovnicească vom putea simţi lucrând, Doamne, învierea / 
înnoirea viitoare. Prin frumuseţea Ta duhovnicească care e înăuntrul fiinţei 
noastre muritoare şi mişcă în ea semnele nemuririi vom vedea frumuseţea noa- 
stră. 


Răstignirea Ta, Mântuitorule, e hotarul lumii trupeşti; dă-ne să ne răstignim gân- 
dul în taina lumii Tale duhovniceşti. 


Invierea Ta, lisuse, spune măreția omului nostru duhovnicesc; vederea tainelor 
Tale să fie pentru noi o oglindă în care să putem cunoaşte învierea. 


Economia [mântuirea] Ta, Mântuitorul nostru, spune taina lumii duhovniceşti; 
dă-ne, Doamne, să umblăm în ea potrivit omului nostru duhovnicesc. 


Trupul nostru nenorocit ne trage să înotăm în lumea întunericului; învredniceşte- 
mă, Doamne, de stăruința în Tine care ne îngăduie să străbatem desimea 
întunericului. 


Să nu se depărteze, Doamne, gândul nostru de la meditarea duhovnicească la 
Tine, şi nu lăsa să se răcească în mădularele noastre înflăcărarea desfătării Tale. 
Moartea care e în trupul nostru îşi varsă duhoarea ei asupra noastră; săltarea 
iubirii Tale duhovniceşti să desfăteze mirosul ei de la inima noastră. 

Lucrurile urâte care sunt în mădularele noastre ne ţin ca într-o închisoare; 
duhoarea lor să iasă din trupul nostru prin îmbătarea noastră de darul Tău. 


Trupul e pentru noi ca un ocean care scufundă în fiece clipă corăbioara noastră; 
apropie, Doamne, corabia noastră de portul Tău dumnezeiesc. 


Când suntem singuri, departe de oameni şi de legătura cu ei, fii pentru noi, 
Doamne, câştigul nostru şi atunci ne vom veseli întru Tine întristarea noastră. 


Increzându-ne în harul Tău am ieşit să locuim în singurătate; fă, Doamne, să 
vedem în chip arătat puterea pe care o are aducerea aminte de Tine. 


Intoarce pacea Ta în inimile noastre şi liniştea Ta în mişcările noastre, ca noa- 
ptea care întrece orice întuneric să fie pentru noi ca ziua. 


In ceasul în care suntem lăsaţi pustii pentru că noaptea ne învăluie în întunericul 
ei şi ne desparte de toţi oamenii, să crească, Doamne, mângâierea noastră întru 
Tine. 


În locul acesta cu desăvârşire gol, în care nu e glas care să mângâie, voi spune: 
“Doamne, ţine gândul nostru înăuntrul meterezului harului Tău; trezeşte-ne, 
Doamne, din amorţeala noastră prin cunoaşterea care nu greşeşte, pentru ca 
gândul nostru să nu se cufunde în somnul poftelor“. 


Învredniceşte-ne, Doamne, prin harul Tău să stăruim împreună cu fecioarele 
înțelepte care s-au pregătit prin faptele lor [Mt 25, 1 sq]. Veghetoare să fie şi 
purtarea noastră, ca să nu locuim în întuneric. 


Când gândurile noastre sunt întunecate, fă să vedem pururea în rugăciunile 
noastre răsfrângerea harului Tău. 


Noaptea gândului nostru, Doamne, să se însoţească cu ziua cunoaşterii Tale. Şi 
în soarele Tău, obârşia luminilor, să se înnoiască vieţuirea înfrânării noastre. 


Fă-ne ca prin rugăciunile noastre să veghem nopţile împreună cu cei drepţi, cu 
candelele aprinse înaintea soarelui descoperirii Tale. 


In ceasul nopţii se îmbătau drepţii în iubirea lui Dumnezeu; în ceasul nopții dă 
mângâiere şi micimii noastre. 


Fă ca gândul nostru să se ostenească în aducerea aminte de zorile Tale sfinte, iar 
sufletele noastre să strălucească de înflăcărarea iubirii pentru Tine. 

În acest ceas se osteneau în rugăciuni sfinţii; învredniceşte-ne, Doamne, să ne 
împărtăşim de mângâierea privegherilor lor. 


Dă-ne să simţim în noi înşine şi să primim în viaţa noastră parfumul mângâierii 
de care s-au bucurat aceia în călătoria gândurilor lor. 


O, Hristoase, care veghezi în rugăciune pentru noi înaintea Tatălui Tău [cf. Rm 
8, 34; 1 In 2,1], dă-ne să simţim la rugăciunea noastră arvuna iertării fără- 
delegilor noastre. 


O, Hristoase, care pentru noi Te-ai sculat la rugăciune în timpul nopții [cf. Mt 
26, 39], învredniceşte-ne să gustăm în gândul nostru patima Ta pentru mântuirea 
noastră. 


O, Hristoase, care reverşi peste sfinţi darul Tău în vremea rugăciunii, 
uşurează, Doamne, înţelegerea noastră făcându-ne Să gustăm harul Tău. 


Dumnezeule, ale Căruia sunt zilele şi nopţile [Ps 73, 16], veseleşte-ne, Doamne, 
cu nădejdea Ta în ceasul nopţii întunecate. 


Când stăruim în rugăciunea către tine, ne apropiem de Tine căzând cu faţa la 
pământ înaintea Ta; veseleşte adierea gândului nostru, ca prin rugăciunea noa- 
stră să se unească cu Tine. 


Luminează mişcările înţelegerii noastre ca să scurtăm în minunare, şi gândul 
nostru să se îndrepte spre Tine în toată vremea rugăciunii noastre. 


Când vine dimineaţa venirii Tale, fie ca gândul nostru să primească zorii Tăi, şi 
puterea lui raţională să facă în chip anticipat experienţa vieţuirii netrupeşti. 


Dă-ne, Doamne, să zorim spre cetatea noastră sfântă, şi prin descoperirea Ta o 
vom lua înainte, văzând-o ca Moise din vârful muntelui [Dt 34, 1]. 


Chiar dacă trupul nostru ne chinuie şi ne trage în jos cu mizeriile lui, harul Tău, 
Doamne, să biruie în noi legea care e în trupul nostru. 


Cu gândul, Doamne, iubesc legea Ta duhovnicească [cf. Rm 7, 14], dar legea 
care e în mădularele mele mă ţine întemnițat departe de convorbirea cu ea [Rm 
7, 14]. 


E şi ca şi cum sufletul ar fi ţinut într-o închisoare, îndeletnicindu-se cu lucruri 
urâte, sau ar fi tras în chip silit departe de convorbirea duhovnicească, deşi nu 
vrea să fie făcut sălaş patimilor trupului; şi plânge suspinând, iar starea sa neno- 
rocită nu poate fi spusă. Ca şi văduva care, fiind înşelată, cere în durerea ei 
ajutor de la Dumnezeu şi care în cererea ei e lăudată în Evanghelia care vorbeşte 
despre ea. „Fă-mi dreptate” - spune în rugăciune - “faţă de” trupul meu, care e 
“potrivnicul meu” [cf. Le 18, 3]. Şi dulcele judecător îi dă răsplata străpungerii 
inimii ei. 


Fiindcă suntem pururea cufundaţi în ocean din pricina mişcărilor trupului, 
spală, Doamne, gândul nostru de întinăciunile noastre urâte. 


Spre Tine strigăm din mijlocul valurilor, înțeleptul nostru Cârmaci; fă să sufle 
pentru noi o adiere luminoasă şi, dacă ne scufundăm, scapă-ne [cf. Mt 14, 24]. 


La miezul nopţii, Doamne, m-am sculat să Te laud pe Tine cu mare râvnă şi să- 
Ți aduc jertfa laudei, dreptule Judecător [Ps 118, 62; Ir 11, 20], care nu-Ți 
întorci privirea de la noi cei prădaţi şi de la noi cei umiliţi în toată vremea. 


Ştii cât de mult doreşte gândul meu tot ce e mai bun. Chiar dacă de mii şi mii de 
ori pe zi slăbiciunile noastre sunt mai puternice şi ne scufundă sub lucrurile lor 
urâte, nu ne vom depărta de convorbirea împreună cu Tine. 


Mântuitorule venit să speli necurăţia lumii păcătoase, dă-ne în toată vremea 
străpungerea inimii, ca să spălăm necurăţia gândurilor noastre. 


Sfinţeşte, Doamne, inimile noastre şi umple-le cu Duhul măreției Tale. Şi prin 
sfânta aducere aminte de Tine ele vor primi Duhul bucuriei. 


Zideşte în noi, Doamne, o inimă nouă şi înnoieşte în noi un duh nou [lz 11, 19], 
ca întru înnoirea gândului nostru să ne îmbrăcăm în haina împărăției [cf. Mt 22, 
1 sq]. 


Prin tainele Duhului Tău suntem înnoiţi şi prin harul Tău suntem sfințiţi, întor- 
cându-ne în toată vremea privirea noastră de la toate prin convorbirea împreună 


cu Tine; simţim pururea sfânta noastră nădejde în rugăciunea noastră ori de câte 
ori suntem duşi departe de lumea trupească. 


Lumea muritoare e prea slabă ca să cuprindă tot darul Tău; revarsă din belşugul 
Tău plinătate peste slăbiciunea ei. 


Insetaţi suntem, Doamne, noi cei în necazuri de această nădejde; veseleşte-ne, 
Doamne, ca să vedem în noi înşine bunăvoirea Ta. 


În lumea aceasta, în care suntem departe de oameni şi de legătura cu ea, Tu să fii 
pentru noi călăuză, Mântuitorule, şi prieten apropiat în toată vremea. 

În vremea aceasta, în care suntem lipsiţi de lume şi de legătura cu ea, Tu să fii 
pentru noi, Doamne, mângâietor şi nu ne depărta de iubirea Ta. 


Inima noastră e plină de necazuri şi suntem pururea întristaţi;, învredniceşte-ne, 
Doamne, de mângâierea 'Ta care e mai tare decât mâhnirea. 


Suntem plini de plâns pururea amar pentru noi; veseleşte, Doamne, întristarea 
noastră şi dă răcorire inimii noastre aprinse. 


Nelinişti şi suferințe ne învăluie zi şi noapte; răcoreşte, Doamne, în ascuns, 
flacăra inimilor noastre. 


In nici un loc nu e pentru noi nădejde în stare să mângâie durerea noastră; 
apropie degetul Tău, care răcoreşte toate, de plânsul care e în inima noastră. 


Zi şi noapte ducem lupte nesfârşite care fac să slăbească nădejdea noastră în 
Tine. Tu să fii în luptă căpetenia oştirii noastre. 


Plânsul şi lacrimile care sunt în ascuns se revarsă în gândul nostru, ca nu cumva 
să fim lipsiţi de nădejdea Ta; îmbărbătează-ne, Doamne, cu glasul Tău ascuns 
care vine din tăcere şi care ne învaţă prin Duhul scopul ascuns al luptei noastre. 


Gândul nostru să nu fie hpsit de mângâierea Ta, Mântuitorule, ca să nu fie în- 
ghițit în oceanul valurilor deznădejdii. 


Arată-ne, aşadar, Doamne, adevărata noastră nădejde de departe, ca văzând-o să 
ne întărim şi să putem dispreţui toate nenorocirile noastre. 


Nu ştim să ne luptăm. De ce s-a pus în mişcare timpul luptelor? Înţelepţeşte Tu 
Însuţi copilăria noastră în cele duhovniceşti. Legătura cu Tine să ne înţe- 
lepţească şi de la Duhul Tău să primim ajutorul care ne povăţuieşte pe calea care 
ne urcă la ceruri. 


Unge, Doamne, inima noastră cu Duhul Tău, ca să fim preoţi în ascuns şi să 
slujim Ție cu mişcările noastre în sfânta sfintelor a cunoaşterii Tale. 


Să se întărească sila harului Tău peste intelectul nostru prin mişcările meditării 
noastre, iar prin darul Tău să fim conduşi la sălaşul făpturilor netrupeşti, spre 
casa de odihnă a sfinților, iar în credinţă să ne facem părtaşi ai locului înalt al 
celor ce sălăşluiesc acolo prin ajutorul puterii harului Tău. 


Înţelepţeşte-ne cu descoperirea Ta pe calea ce duce spre cetatea noastră; întă- 
reşte călătoria noastră până la ea cu osteneala luptelor. 

O, lisuse, a Cărui măreție a coborât spre a înălța înjosirea celor ce se înălțaseră, 
sporeşte în noi darul Tău ca să stăruim în iubirea Ta. 


Dă-ne o gândire sfântă, ca prin faptele noastre să dobândim asemănarea cu Tine 
ŞI să se înscrie în noi adevărata întipărire a smereniei Tale. 


Dă-ne să simţim în ascuns gustul iubirii Tale dulci, şi gândul nostru să zboare la 
Tine. 


Prin gustarea iubirii Tale rourează sufletul nostru uscat, ca să dea roadele laudei 
şi să ajungă templu sfânt spre sălăşluirea lucrurilor Tale slăvite. 


Uneşte, Doamne, mădularele noastre cu Tine, Capul întregului trup [cf. Col 1, 
18], ca nimeni dintre noi să nu fie lipsit de împărtăşirea desfătării Tale. 


Adevăratule Fiu al seminţiei noastre, care vei vedea şi vei primi Împărăţia, nu 
Te lepăda de fiii seminţiei Tale când Te vei înălța pe nori [Mc 13, 26]. Suntem 
însetaţi de arătarea Ta şi de descoperirea măreției Tale; fă-ne să ne încredinţăm 
încă de pe acum în arvună de împărtăşirea noastră de ea. 

Chiar dacă suntem sărmani şi seminţia noastră e ţărână, Tu ne faci mari după 
măsura marii noastre vrednicii, făcându-ne familiari cu Dumnezeu. Ce milă 
nemăsurată! Ce ocean al bunăvoinţei! Ce har nemărginit! Ce iubire mai mare 
decât orice cuvânt! Puterea noastră de a vedea e prea mică faţă de iubirea Ta, 
fiindcă noi îi îmbrăţişăm bogăţia cu cunoaşterea noastră! 


Cât de adânc, Ziditorule, e harul Tău pentru făpturi! Şi el e de bun folos nu 
puţinora! Un Fiu de o seminţie cu noi, dar care era Fiul Împăratului, S-a dus să 
gătească o Impărăţie pentru toată firea noastră. 


Chiar dacă a fost dispreţuită şi luată în râs de mii de ori, niciodată, Doamne, nu 
voi tăgădui măreţia nădejdii noastre pe care ne-o hărăzeşti. Nebunia mea e mai 
mare decât cuvântul şi oceanul nu e de ajuns să o spele! 


Am spus-o şi o spun iarăşi: iubirea Ta e mai mare decât datoriile mele. Puțin 
lucru sunt valurile mării faţă de numărul păcatelor mele, dar dacă le 
cântărim, pier ca nimic în faţa iubirii Tale. 


Tu nimiceşti toate cele rele; până şi munţii tremură pentru necucerniciile mele, 
dar pentru iubirea Ta nu mă tem să mă numesc pe mine însumi “drept”. 


A Ta este lauda din partea noastră a tuturor, rămăşiţă a seminţiei noastre tică- 
loase; oare neamul nostru nu trebuie să se închine iubirii în toată vremea? 


Negrăite sunt binefacerile pe care le faci mereu pentru noi cu mâinile Tale; ne 
închinăm locului unde stau picioarele Tale [Ps 109, 1] plângând şi cu suferință 
bucuroasă. 


Gura noastră e prea slabă ca să Te laude; să ne răsplătească bunăvoirea Ta care 
s-a ridicat peste mortalitatea noastră, a luat asupra Sa şi-a îmbrățișat toată 
duhoarea noastră. 


Pentru iubirea 'Ta care s-a însoţit cu firea noastră şi nu s-a ruşinat ca noi să ne 
numim mădularele ei şi a îmbrăţişat în trupul Său noroiul nostru, slavă Lui de la 
toate creaturile! 


Toate acestea, iubiţilor, oferă din belşug gândirii meditări duhovniceşti putând 
sluji convorbirii duhului cu Domnul nostru. Să facem puţin loc în noi înşine 
acestor lucruri, şi aşa odihna care vine de la sălăşuirea noastră în liniştire ne va 
mângâia, iar gândirea noastră va ajunge la o legătură stăruitoare cu Domnul 
nostru. Căci ştiţi cu toţii că legătura stăruitoare cu lumea e potrivnică legăturii / 
convorbirii stăruitoare cu Dumnezeu. Să facă, aşadar, înţelepciunea voastră acest 
discernământ şi să cinstească partea cea bună [cf. Le 10, 42]. 


Dacă sunt unul sau doi care stăruie în această taină a convorbirii duhovniceşti cu 
gândul de a căuta pe Dumnezeu împreună într-un loc anume lucrând o dată pe 
săptămână în liniştire această convorbire dumnezeiască, atunci folosul lor e încă 
şi mai mare chiar şi faţă de folosul care vine din singurătatea lor. Aceasta fiindcă 
atunci când ei sunt luminaţi se ajută unii pe alţii prin lumina pe care o primesc 
unul de la altul chiar şi fără mijlocitor. Aceasta e liniştirea desăvârşită, dar ea 
este cu putinţă însă numai dacă nu sunt între ei lucruri străine de scopul lor, 
precum şi numai dacă se păzesc pe ei înşişi de cuvinte de prisos. 


O, Hristoase, care eşti singur puternic, fericit este cel al cărui ajutor eşti Tu şi 
în a cărui inimă Sunt trepte spre Tine. Întoarce, Doamne, faţa noastră de la 
lume prin dorirea Ta, ca să o vedem aşa cum este, neluând umbrele drept 
adevăr. Stârneşte, Doamne, o râvnă aprinsă în inima noastră înainte Să vină 
moartea, ca în vremea mutării noastre de aici să putem cunoaşte la ce anume 
d Slujit intrarea noastră în ea şi ieşirea noastră din ea. Ca împlinind lucrul la 
care am fost chemaţi, potrivit scopului cu care ne-ai aşezat mai întâi în 
această viaţă, să nădăjduim că vom primi cu o minte plină de încredințare 
lucrurile mari pregătite potrivit făgăduinţelor Scripturii de iubirea Ta la cea 
de-a doua creaţie a lumii, şi a căror aducere aminte o păstrăm în taină cu 
credinţă. 





Hristoase, ale Cărui desfătări şi nădejdi sunt mai presus decât gândul omenesc, 
seamănă nădejdea Ta în gândurile mele, ca simţindu-Te gândirea mea să 
înceteze a mai privi la cele pământeşti. Căci aşa cum nu poate înceta să fie 
împrăştiată de acestea decât dacă e împrăștiată de Tine, tot aşa nu poate vedea 
pe cineva rău dacă nu e cu totul străină de cunoaşterea nădejdii Tale şi nu-şi are 
privirea ţintuită de pământ ca un şobolan. Învredniceşte-mă, Doamne, să mor 
față de toate, ca prin această moarte să mă învredniceşti să simt taina vieţii celei 
noi! Doamne, cei ce viețuiesc pentru lumea aceasta nu s-au învrednicit niciodată 
să simtă această cunoaştere, ci numai cei care au murit în timpul vieţii lor de 
dragul nădejdii adevărate care le e gătită, şi care-şi aduceau în fiece clipă lui 
Dumnezeu rugăciunea şi lacrimile lor rugându-l cu iubire fierbinte ca nimeni să 
nu fie lăsat în afara acestei desfătări. 


Dumnezeule, fă-mă vrednic să simt nădejdea hărăzită drepţilor la a Ta Venire, 
când vei veni iarăşi în trupul nostru să faci cunoscută lumilor slava Ta 


Dumnezeule, care ai adus iubire Ta lumii, deşi ea nu Te-a cunoscut, şi care prin 
adumbriri şi descoperiri Te-ai descoperit în parte drepţilor din toate generaţiile, 
învie mişcările moarte în mine ca să te pot simţi şi să mă grăbesc să vin la Tine 


fără să mă opresc, până ce moartea va pune capăt alergării mele la limanul 
tăcerii. 


Hristoase, limanul milei, care Te-ai descoperit într-o generaţie păcătoasă, pe 
care drepţii Te aşteptau în generaţiile lor, şi care Te-ai descoperit la vremea 
Ta spre bucuria întregii creaţii, dă-mi alţi ochi, alte urechi şi altă inimă, ca în 
locul lumii să aud, să văd şi să simt tot ceea ce ai ţinut deoparte pentru clipa în 
care-Ţi vei descoperi slava neamului creştinilor printr-o vedere, un auz şi o 
simţire care vor fi în afara celor obişnuite. 


Doamne, stârneşte în mine gustul simţirii Tale, ca să mă învrednicesc să trec din 
această lume spre Tine, pentru că prin ceea ce văd din ea această lume mă ţine 
prizonier departe de Tine. Căci câtă vreme ochii mei văd lucruri la fel de supuse 
stricăciunii ca şi privirea care le vede, şi gândirea mea are o înţelegere trupească 
a unor lucruri trupeşti, nu pot fi cu totul liber de mişcările slabe şi supuse stri- 
căciunii care ies din ele. 


Fă-mă vrednic, Doamne, să dobândesc vederea care nu va mai fi supusă stri- 
căciunii, ca dobândind-o şi uitând lumea şi pe mine însumi, formele trupeşti să 
se şteargă din faţa ochilor mei. 


Hristoase, desfătarea neamului nostru [omenesc], mângâierea sărăciei noastre, 
sprijinul firii noastre căzute Jos şi care se clatină, nădejdea celor fără nădejde, a 
Cărui cinstit Nume s-a făcut cunoscut între neamuri, fie-Ţi milă şi mă ridică din 
căderea mea, dă înviere morţii mele, trezeşte în mine simţirea vieţii, scoate 
sufletul meu din temniţa neştiinţei ca să se mărturisească Numelui Tău [Ps 141, 
7], suflă în mădularele mele ceva din aerul vieţii celei noi, cercetează ființa mea 
stricată în mormânt, scoate-mă din locul întunericului, fă ca aurora descoperirii 
Tale să mă cerceteze în mijlocul iadului [şeolului] neştiinței unde firea mea 
cuvântătoare a tăcut; stârneşte, Doamne, încă o dată puterea ei de viaţă naturală, 
căci “iadul [şeolul] nu Te va mărturisi şi cei ce se pogoară în mormânt nu vor 
lăuda Numele Tău” [Ps 6, 5]. N-am gură să spun mai multe. Fie ca vii să Te 
laude pe Tine [Ps 113, 25-26] cum o fac eu acum. 


Simţurile mi-au asurzit, mişcările au tăcut, gândurile au secat, toată lucrarea firii 
din mine e lipsită de viaţa adevărată. Pomenirea Ta nu e în mine, în iadul în care 
sunt nimeni nu se mărturiseşte Ţie, iar în sufletul meu pierdut nu mai răsună 
vuictul vesel al laudelor Tale. Toate mădularele mele moarte aşteaptă durerile de 
naştere ale învierii. Nimeni nu vine la mine în părăsirea iadului. 


Dumnezeul meu, fă-mă să aud glasul Tău care învie în chip tainic toate; fă cu 
mine în chip tainic ce ai făcut ca prefigurare cu prietenul Tău Lazăr. Ştiu bine, 
Doamne, că deşi n-am fost văzut nicicând drept un prieten al Tău devotat, totuşi 


fac parte din turma Ta, iar duşmanul m-a înşfăcat şi umilit pe pământ. Dumne- 
zeule, fă-mă vrednic să mă împărtăşesc de lucrurile măreţe pe care le-ai gătit 
pentru prietenii Tăi în lumea cea nouă, şi să simt şi să cunosc iubirea Ta, unirea 
nedespărțită şi legătura nedesfăcută a desfătării care vine din privirea mea 
asupra Ta. 


Doamne, nu opri harul Tău de la mine, ca să nu fiu lipsit de cunoaşterea Ta 
plină de nădejde. Doamne, izbăveşte-mă de întunecimea sufletului meu. 


Milostive Hristoase, bucură-mă cu nădejdea Ta. Seamănă nădejdea Ta în 
gândurile Mele şi fă-mă vrednic de milostivirea Ta, când va străluci pe cer 
arătarea Ta. Doamne, să nu fiu chemat la judecată pentru greşelile mele când vei 
veni întru slava Ta! 


Prin harul Tău, Doamne, m-ai adus la existenţă şi tot prin harul Tău vei face 
trupul meu vrednic de înviere. Când mă vei ridica din ţărână, fie să nu fie 
pentru judecată, nici pentru ruşinea feţei mele. Să nu fiu trezit, Doamne [din 
somnul morţii], ca să fiu supus judecății şi să fiu despărţit de Tine, ci scoală- 
mă din ţărână spre desfătare şi spre slava pentru care Voia Ta a avut în gând 
de la bun început să creeze fiinţele raţionale de când le-ai plăsmuit. 


Doamne, nu m-ai creat pentru gheenă, nici ca să ajung vas al pierzaniei - 
pierzanie e să fie cineva lipsit de vederea Ta care dă bucurie tuturor. 


Învredniceşte-mă, Doamne, să înţeleg motivul nădejdii pentru care m-ai 
plăsmuit cu voia Ta de la bun început, ca să văd Slava Ta veşnică. Căci mai 
înainte ca Să existăm ai vrut în iubirea Ta ca făptura creată să existe ca să Te 
simtă pe Tine! 


Doamne, care cu puterea dreptei Tale m-ai făcut să ies din lumea aceasta în chip 
simţit, învredniceşte-mă să ies din ea şi cu mintea prin dezbrăcarea de mişcările 
lumii trupeşti, ca să-Ți urmez în întregime şi afară de Tine să nu mai văd nimic 
altceva decât umblarea în ascunsul slăvitelor Tale taine. Curăţă, Doamne, inima 
mea de orice cugetare la cel pământeşti şi ţine-mi mişcările [sufletului] îndre- 
ptate cu tărie spre nădejdea viitoare. 


Hristoase, care în iubirea Ta ai murit pentru noi, fă-mă Să mor păcatului şi 
dezbracă-mă de omul cel vechi, ca să stau înaintea Ta în toată vremea cu o 
gândire înnoită, ca şi cum aş fi în lumea cea nouă. Dumnezeule pe care nu Te 
încap cerurile şi cerurile cerurilor, care Ţi-ai ales dintre noi un templu 
cuvântător [umanitatea lui Hristos] ca să locuieşti în el, învredniceşte-mă să 
mă fac locaş al iubirii Tale. Simţindu- Te pe Tine, sfinţii S-au uitat pe ei înşişi 
şi au ajuns nebuni după Tine; în beţia lor s-au amestecat în fiecare clipă cu 


Tine şi din dragoste pentru tine nu S-au mai întors înapoi. Căci pe cei care au 
băut din acest izvor pentru că însetau de iubirea Ta, i-ai îmbătat cu 
minunarea în faţa tainelor Tale. 


Tu, Taină ascunsă, care Te-ai arătat în trupul [cf. 1 Tim 3, 16] nostru îmbă- 
trânitor, arată în mine taina înnoirii sfinților care primesc încă de pe acum ca 
arvună începutul bunătăţilor viitoare; Tu, care prin dezbrăcarea trupului Tău ai 
dezbrăcat începătoriile şi puterile [Col 2, 15] şi ai îmbrăcat firea noastră cu 
veştmântul nestricăciunii || Co 15, 53-54], dezbracă-mă, Doamne, de omul cel 
stricăcios prin taina înnoirii şi stărneşte în mădularele mele ascunse mişcările 
omului nou [Col 3, 5] în care m-ai îmbrăcat tainic la Botez şi care-mi va fi dat 
efectiv în lumea viitoare spre desfătarea tuturor celor ce iubesc bunătatea Ta şi 
au suferit aici chinuri pentru Tine. 

Doamne, în timpul acestei slujbe dă-mi mişcări luminoase, ca să privesc la Tine 
în versetele ce ies din gura mea! 


Milostive Dumnezeule, trimite-mi din înățimea sfinţeniei Tale darul întoarcerii 
[căinţei], ca să mă apropii de măreția Ta. Dumnezeule, deschide-mi inima ca să 
mă apropii de măreția Ta. Dumnezeule, deschide-mi inima ca să simt ce imi e de 
ajutor cu o simţire ageră în faţa căreia nu poate sta nici un gând de nepăsare, o 
simţire în stare să tulbure calmul [aparent] al patimilor. 


Slavă ie care eşti ascuns de toți şi nepătruns în judecăţile Tale, care în ştiinţa 
Ta premergi toate înainte de a fi ele! Deşi iubirea Ta e mai adâncă decât marea, 
Tu ai întins în faţa dulceţii ei vălul asprimii spre stăvilirea înclinărilor noastre. 
Căci dacă ai fi vrut să ne dai de la început desăvârşirea cunoaşterii, nu ne-ai fi 
pus în această lume. Acum însă arăţi neputinței slujitorilor 'Tăi cele ce nu ţin de 
Firea Ta ascunzând cele ale Firii Tale, a căror cunoaştere exactă n-ai dat-o nici 
măcar înaltelor fiinţe cereşti înainte de a veni vremea dezvăluirii ascunzimii lor 
la sorocul hotărât de gândul Tău cel nepătruns. Creaţia nevăzută suspină pentru 
noi aşteptând descoperirea nădejdii [cf. Rm 8, 19] pe care au cunoscut-o în 
Economia săvârşită în Hristos, când ele vor scăpa de constrângerea pornirilor 
lor, iar noi de chinurile condiţiei noastre muritoare. 

lisuse, Lauda noastră, toate gurile Te slăvesc; Ție îți sunt aduşi jertfă întâi- 
născuţii ascunşi ai gândurile noastre; pe Tine Te slăvesc frumos carnea şi oasele 
casei lui Adam; Ție îţi înălțăm laudă în înfocarea iubirii şi plini de bucurie, 
pentru că de la Tine am aflat voia ascunsă în Tatăl Tău din veac. De la Tine 
primim cele bune atunci când aşteptăm cele rele. În Tine s-a pogărât pentru noi 
cunoaşterea, pe când umblam în ţinutul fiarelor sălbatice. Tu ai fost luat ca pârgă 


din tot neamul nostru şi Tu Te-ai apropiat de Dumnezeire ca să aduci cererile 
noastre Celui ce n-are nevoie de ele, căci prin Tine urcă spre Ea rugăciunile 
noastre şi Tu amesteci în rugăciunile noastre rugăciunile Tale pentru noi. Tu eşti 
dreptatea tuturor, fiindcă din iubire ai fost luat dintre toţi şi pentru toţi şi ai putut 
împăca pe Dumnezeu pentru păcatele tuturor. N-ai fost adus de noi lui 
Dumnezeu ca pârga luată din turmă, căci firea noastră n-avea pe atunci nici 
măcar acest discernământ. Ci Dulcele [Dumnezeu] S-a împăcat de la Sine Însuşi 
şi a fost voia Lui să Te ia dintre noi pe când nu eram încă împăcaţi cu Tine şi un 
asemenea lucru nici nu ne trecuse prin minte, pentru ca dreptul să nu se laude 
spunând că acestea s-au întâmplat din pricina lui. “Căci nu era nici un drept, nici 
măcar unul”, cum spune apostolul întărind cuvântul prorocului [Rm 3, 10; Ps 13, 
3]. Răutatea noastră n-a fost prea grea pentru Tine, căci n-ai cunoscut-o doar 
recent, fiindcă înainte de alcătuirea firii noastre ştiai patimile ei. Atunci când 
păcatul şi-a pus pecetea peste toată firea noastră, atunci când Cel ce este Binele 
prin fire S-a împăcat cu noi. 


Cine Te va slăvi după vrednicie, Dumnezeule, Părinte a toate, Dătătorule al 
celor bune fără ca ele să-Ți fie cerute? Să nu piară, Doamne, din inima noastră 
nădejdea Ta, pentru ca aducerea aminte de Tine să fie întipărită necontenit în 
gândirea noastră. Cel pe care L-ai înălţat la Tine dintre toţi spre nădejdea lumii 
întregi, să-Ţi aducă în numele nostru plinătatea acestei mulțumiri. Nimeni din 
cei îmbrăcaţi pe pământ în trupul şi sângele Lui să nu rămână în urmă şi departe 
de EI, ci pe toţi atrage-i spre partea [umanitatea lui Hristos] care este în cer, şi 
toată lumea să Te slăvească aici văzându-L pe Cel care a fost Întâiul în acea 
nouă slavă de nerostit pentru orice limbă trupească. Amin. 


SR o 


Plecându-mă până la pământ, îți aduc cu toate oasele mele [Ps 34, 10] şi din 
toată inima mea închinarea care Ţie se cuvine, slăvite Dumnzeule care locuieşti 
între-o tăcere negrăită. Tu ai zidit pe pământ spre înnoirea mea [umanitatea lui 
Hristos] un cort al iubirii, un loc de odihnă al bunăvoirii Tale, un templu de 
carne plăsmuit cu cel mai sfânt untdelemn al sfințirii [Ps 88, 21], pe care l-ai 
umplut apoi cu sfinţenia Ta, ca prin el să-Ți fie adusă închinarea. În el ai arătat 
închinarea Persoanelor veşnice ale Treimii Tale şi ai descoperit lumilor pe care 
le-ai creat prin harul Tău taina care nu poate fi rostită, puterea care nu poate fi 
simțită de nici una din făpturile a căror existenţă are un început. Lovite de 
uimire, firile îngereşti stau în tăcere în faţa norului întunecos [Is 20, 21] al 
acestei taine veşnice şi a revărsării de slavă din inima acestei uimiri, căci în 
acest loc al tăcerii ea primeşte închinare de la toate inteligenţele care s-au sfințit 
şi s-au făcut vrednice de Tine. 


Mă închin, Doamne, aşternutului picioarelor Tale [Ps 90, 5; 132, 7] şi dreptei 
Tale sfinte care m-a plămădit şi m-a făcut om în Stare să Te simt. Dar am 


păcătuit şi am făcut rău atăt în mine însumi, cât şi înaintea Ta, căci am lăsat 
sfânta îndeletnicire a legăturii cu Tine şi mi-am închinat zilele îndeletnicirii 
cu poftele. Te rog, Doamne, nu pune înaintea Ta păcatele tinereţilor mele [Ps 
24, 7], neştiinţa bătrâneţii mele şi slăbiciunea firii mele, care S-au întărit 
asupra mea şi m-au cufundat în gânduri la lucruri care mă înspăimântă. 
Întoarce inima mea spre Tine, departe de împrăştierile învolburate ale 
poftelor, şi fă să locuiască în mine lumina ascunsă. Bunătăţile Tale faţă de 
mine premerg mereu orice voinţă de a face binele şi orice grabnică pornire a 
inimii mele spre o viaţă dreaptă. Nu ţi-ai oprit niciodată purtarea de grijă ca 
să pui la încercare libertatea mea, ci asemenea grijii unui părinte faţă de fiul 
Său mai tânăr, aşa a alergat purtarea Ta de grijă după mine şi harul Tău 
părintesc a cercetat slăbiciunea mea şi n-ai vrut Să-mi pui la încercare voinţa; 
căci ştiai dintotdeauna că mai puţin chiar decât un copil nu ştiu încotro s-o 
apuc [1] In 2, 11]. 


Te rog fierbinte, Dumnzeule, trimite-mi ajutor din cerul cel mai înalt şi depăr- 
tează de la inima mea orice lucru rău şi orice poftă trupească. Nu mă lepăda, 
Doamne, de la ocrotirea Ta, ca nu cumva vrăjmaşul să mă găsească şi să mă 
calce în picioare cum vrea şi să mă facă să pier cu totul. Căci Tu dai căinţă şi 
inimă mâhnită păcătosului care se căieşte, şi Tu eşti Cel care prin mângăierea 
plânsului şi darul lacrimilor uşurezi inima lui de povara păcatului care apasă 
asupra lui. 


La uşa milostivirii Tale bat, Doamne; trimite-mi ajutorul Tău pornirilor mele 
împrăştiate, otrăvite de mulțimea patimilor şi puterea întunericului. Stârneşte în 
mine străpungerea şi căinţa la vederea rănilor din mine, măcar că ele nu vor fi pe 
măsura păcatelor mele, căci dacă le-aş cunoaşte în toată întinderea lor, sufletul 
meu ar fi mistuit de amară durere pentru ele. Vino în ajutorul slabelor mele 
mişcări spre adevărata căinţă. Fie ca prin zdrobirea ei, care e un dar al Tău, 
Să găsesc uşurare de năprasna păcatelor, căci fără puterea harului Tău nu 
sunt în Stare Să intru în mine însumi ca Să-mi cunosc întinăciunile mele şi 
văzându-le să opresc multele mele împrăştieri. 


Nume al lui Iisus, cheia tuturor darurilor, deschide-mi marea ușă [1 Co 16, 9] a 
vistieriei Tale ca să intru în ea şi să Te laud cu o laudă din inimă pentru 
îndurerile pe care le-ai făcut cu mine în zilele din urmă; căci ai venit şi m-ai 
înnoit cu cunoaşterea lumii celei noi. 


Laud, Doamne, Firea Ta sfântă, pentru că ai făcut din firea mea locaşul sfânt al 
ascunzimii Tale şi cortul tainelor Tale, locul sălăşluirii Tale şi templul Dumne- 
zeirii Tale, pentru [Hristos] Cel ce ţine sceptrul împărăției Tale şi conduce toate 
cele pe care le-ai adus la existenţă, [pentru că din firea mea ai făcut] slăvitul cort 
al veşniciei Tale, înnoirea învăpăiatelor cete care slujesc Ţie, uşa [In 10, 9] 


sălaşului unde poţi fi văzut, piscul puterii şi înţelepciunii Tale uriaşe: lisus 
Hristos, Unul-Născut din sânul Tău [In 1, 18], rămăşiţă [Is 1, 9; Rm 9, 21] adu- 
nată din creaţia Ta văzută, cât şi gândită cu mintea. 


O, Taină mai presus de cuvânt şi de tăcere, care, unindu-Se de bunăvoie cu 
trupul, Te-ai făcut om pentru înnoirea noastră, descoperă-mi calea prin care să 
mă înalţ până la tainele Tale pe calea senină a liniştirii, la adăpost de amăgirile 
acestei lumi. Adună gândirea mea înăuntrul meu în tăcerea rugăciunii, ca gân- 
durile mele imprăştiate să se liniştească în mine prin luminoasa convorbire a 
rugăciunii şi printr-o minunare plină de taine. 


Mă închin, Doamne, tronului măreției Tale eu, care sunt pulbere şi cenușă [Fe 
18, 27] şi drojdia omenirii; Ție Căruia zeci de mii de mii de îngeri şi oştirile 
nenumărate ale serafimilor Îţi aduc cu laudele lor de foc şi sfintele lor mişcări o 
închinare spirituală ascunsă în ascunzimea firii lor; Ţie, Fire Sfântă ascunsă de 
simţirea şi cunoaşterea tuturor făpturilor create. Căci eşti aproape de toţi cu 
ajutorul Tău ori de câte ori e nevoie şi uşa Ta e deschisă cu timp şi fără timp [2 
Tim 4, 2] cererilor tuturor. Nu Te scârbeşti de păcătoşi şi măreţia Ta nu se 
îngreţoşează de sufletele întinate cu tot felul de păcate, ci pe toate le scoţi din 
rele nesfârşite. 


Aşa şi pe mine, Doamne, deşi sunt cu totul întinat, m-ai învrednicit să cad cu 
faţa la pământ înaintea Ta şi să îndrăznesc să iau în gura mea Sfântul Tău Nume, 
măcar că sunt un vas plin de necurăţie şi nevrednic să mă număr printre copiii 
lui Adam. 


Dă-mi, Doamne, să mă sfinţesc prin laudele Tale şi să mă curăţesc prin 
aducerea aminte de Tine. Înnoieşte-mi viaţa prin schimbarea gândirii şi prin 
gânduri folositoare pe care harul Tău le stârneşte în mine. Călăuzeşte-mi 
gândirea când meditează la Tine şi fă-mă Să uit purtarea şchioapă prin 
înnoirea gândirii pe care o Stârneşti în mine. Pune în mişcare în mine cereri 
de folos potrivind dorința mea cu dorinţa Ta, “căci tu dai rugăciune celor ce 
se roagă” [1 Rg 2, 9]. 


Intipăreşte în mine o singură dorinţă, care să privească neîncetat spre Tine, şi o 
gândire care să nu slăbească nicicând în nădejdea ei în Tine din pricina morților 
neîncetate suferite pentru Tine. 


Dă-mi, Doamne, să mă rog înaintea Ta nu cu cuvinte nesimţitoare rostite din 
vârful buzelor, ci să stau prăvălit la pământ în smerenia ascunsă a inimii şi 
căinţa gândirii. 


Dumnzeule, care în îndelungă răbdarea Ta faţă de păcatele mele îmi dai viaţă în 
această lume, nu mă lipsi de viaţa lumii viitoare pe care o aşteaptă cu nădejde 
cei care aici se roagă Ție în chinuri. 


Hristoase, iubirea Ta i-a despărţit de familii, de rudenii şi de viaţa tihnită a oa- 
menilor pe sfinţii în care tăria patimilor firii s-a domolit în faţa dulceţii iubirii de 
Tine; dă-mi, Doamne, ca această iubire să mă facă să-mi urăsc viața mea şi să 
mor faţă de tot ce e plăcut în lumea aceasta, ca prin puterea Ta să înceteze 
furtunile dezlănţuite în rărunchii mei. lubirea Ta m-a despărțit de lume şi de 
legăturile cu ea. Zugrăveşte în gândirea mea o singură icoană nevăzută prin care 
să fie biruite toate stărnirile desfătării venite din aducerile aminte şi icoanele 
acestei lumi vremelnice. 


Îmi plec genunchii, Dumnezeule, înaintea măreției Tale şi mă plec până la 
pământ înaintea Ta; căci fără să fi cerut de la Tine să fiu, m-ai adus la 
existenţă. Înainte de a mă fi plămădit în sânul maicii mele, ai cunoscut viaţa 
mea învol-burată şi pornită spre alunecare, dar asta nu Te-a oprit să mă creezi 
şi Să-mi dai toate cele prin care ai cinstit firea noastră, deşi ştiai dinainte răul 
pe care-l voi face. Știi bine cererile mele înainte de a le şti eu însumi, precum 
şi rugăciunile mele înainte de a fi rostite înaintea Ta. Dă-mi, în acest ceas, 
Dumnezeule, toate cele de care ştii foarte bine că firea mea ticăloasă duce 
lipsă în primejdiile de acum. Căci ştii bine întristarea sufletului meu şi că 
tămăduirea lui stă în mâinile Tale. 


O, Putere prin care Părinţii de odinioară au biruit puternicile şi înfricoşătoarele 
atacuri ale potrivnicului [celui răzvrătit]. Deşi într-o fire omenească supusă 
multor nevoi erau ca şi cum ar fi hpsiţi de nevoi, arătând pe pământ o asemănare 
a bunurilor viitoare, în timp ce Tu făceai din morminte, din peşteri şi din 
crăpăturile pământului cortul descoperirilor slavei Tale pe care le-ai făcut lor. 
Revarsă în inima mea înflăcărarea gândurilor lor, ca prin cunoaşterea smerenie 
şi un avânt nestăvilit în alergarea spre Tine. Scăpare a celor slabi, Cărare dreaptă 
pentru toţi cei ţinuţi în rătăciri, Liman pentru toţi cei prinşi în furtuni, doboară 
trufia potrivnicului asupra mea, surpă puterea vicleniilor lui împotriva mea, 
smereşte mândria lui înaltă, fă line Căile Tale ascunse înaintea gândurilor mele, 
şi fii pentru mine mângâiere în vremea necazului meu şi călăuză în locurile cu 
primejdu. 


Soare al dreptăţii [Mal 4, 2], în care drepţii s-au putut vedea pe ei înşişi şi s-au 
făcut oglindă pentru generaţia lor, deschide în mine poarta cunoaşterii Tale şi 
dă-mi o inteligenţă în stare să Te vadă şi să plutească pe deasupra stâncilor 
rătăcirii, până ce voi ajunge la sălaşul senin, unde au ajuns Părinţii din vechime 
care Ți-au plăcut cu vieţuirea lor plină de discernământ. 


Sfinţeşte-mă prin tainele Tale, luminează-mi gândirea prin cunoaşterea Ta, fă 
să răsară nădejdea Ta în inima mea, şi învredniceşte-mă să-Ţi cer aceasta în 
rugăciunea dinăuntrul meu, Dumnezeule şi Tată al meu, Stăpânul vieţii mele. 
Aprinde făclia Ta înăuntrul meu, revarsă în mine ce-i al Tău, ca să uit ce-i al 
meu. Pune în mine constrângerea minunării de Tine, ca să fie mai tare decât 
constrângerea firii. Stârneşte în mine vederea tainelor Tale ca să pot simţi ce a 
fost sădit în mine la Sfântul Botez. Ai aşezat în mine o Călăuză; fă ca Ea să 
mă facă să văd slava Ta în toată vremea. M-ai făcut lumină şi sare a lumii [Mt 
5, 13-14]; fie să nu mă fac piatră de poticneală pentru tovarăşii mei. Am ieşit 
din lume; să nu-mi întorc nicicând privirea spre ea şi spre cele de care m-am 
lepădat când m-am făgăduit Ţie. Pune un dulce frâu pe inima mea, ca 
simţurile mele să nu mai privească în afara căilor Legii Tale. Îmbracă 
pornirile mele pe corabia pocăinţei, ca să pot sălta în ea trecând marea acestei 
lumi până voi ajunge la limanul nădejdii Tale. Prin aducerea aminte de Tine 
gândirea mea să se întărească în ispitirile mele. Prin strălucirea cunoaşterii 
Tale luminează calea întunecată dinaintea mea. 


Dumnezeule, fă-mă vrednic de înţelegerea tainei iubirii Tale zugrăvită în eco- 
nomia Ta faţă de lumea văzută, în lucrurile creației Tale şi în omorârea lubitului 
Tău [Fiu]. 


Creatorule al nostru, al tuturor, care ştii bine boala şi neputinţa firii mele, 
depărtează de la mine puterea potrivnicului, abate năvala păcatului din 
mădularele mele, stinge aprinderea lui din inima mea, tinde sufletului meu 
abătut mâna Ta tămăduitoare, leagă simţurile mele lăuntrice cu legătura Crucii 
Tale, sporeşte în mine belşugul iubirii Tale care vine din înţelegerea Celui 
Răstignit, strânge gândirea mea înăuntru cu tainele ascunse pe care le poartă 
Crucea, întăreşte în mine aducerea aminte de smerenia lubitului Tău [Fiu], şi fă 
să crească în mine minunarea în faţa economiei Tale pentru mine. 


Dumnezeule, care încă înainte de a Te fi împăcat cu lumea l-ai dat ei pe Unul- 
Născut al Tău şi care după această împăcare ai dat Acestuia moştenire tronul 
Dumnzeirii Tale, nu mă lăsa să mă duc în mormânt fără nădejde şi să şed în 
întuneric cu lanţurile păcatelor mele ca un mort în veac [Ps 142, 3]. 


Îţi mulțumim, Dumnezeule, pentru darul pe care l-ai făcut lumii şi a cărui 
bogăţie n-o poate zugrăvi nici o creatură. Nu mă lipsi de partea mulţumirii pe 
care Ţi-o datorez pentru că şi eu sunt o parte a lumii. De aceea voi slăvi şi voi 
lăuda Numele Tău. Tu ai dat lumii toate comorile Tale. Dacă pe Unul-Născutul 


Tău, care e în sânul Tău [In 1, 18] şi pe tronul slavei Tale, L-ai dat spre folosul 
tuturor, ce lucru mai ai pe care să nu-l fi dat creaţiei Tale [cf. Rm 8, 32]? Lumea 
s-a amestecat cu Dumnezeu: creaţie şi Creator au ajuns una. Slavă Ție pentru 
planul Tău de nespus, căci mare într-adevăr e această taină. Slavă Ţie pentru 
tainele care ne sunt încă ascunse. Învredniceşte-mă, Doamne, să gust această 
taină mare care e ascunsă şi tăinuită, şi pe care lumea nu s-a învrednicit până 
acum s-o cunoască, dar din care tu ai arătat poate cea a sfinților Tăi, care 
viețuiesc în trup mai presus de lume şi sunt mereu mai presus de mişcările 
trupului. 

Revărsarea tainelor lui Hristos inundă gândirea mea ca valurile mării, şi aş 
vrea Să tac şi să nu vorbesc, dar ele ard [în inima mea] ca un foc aprins în 
oasele mele. Conştiinţa mă ruşinează şi-mi arată păcatele. Taina Ta mă 
uluieşte, dar mă sileşte să o privesc şi-mi face semn în tăcere: “Frica de 
păcatele tale să nu-ţi facă zăbavnică apropierea |de Mine], păcătosule, căci 
meditând la această taină pulberea păcatelor se va scutura de pe gândirea ta”. 


Tu, care dezlegi firea noastră, dezleagă-mă de legăturile ascunse aruncate în 
jurul rărunchilor mei şi de piedicile văzute care sunt înaintea simţurilor mele 
dinafară, ca să pot alerga şi să intru în raiul tainelor tale şi să mănânc din Pomul 
Vieţii din care nu 1 s-a îngăduit să mănânce lui Adam [Fc 3, 22]. 


Mântuitorul meu, păzeşte-mă de amăgirea demonilor. Dumnezeul meu, depăr- 
tează de la mine uşurătatea conştiinţei. Nădejdea mea, revarsă în inima mea 
beţia celor ce nădăjduiesc în tine. lisuse Hristoase, Învierea şi Lumina tuturor 
luminilor, pune cununa cunoaşterii Tale pe creştetul sufletului meu. Deschide- 
mi dintr-o dată uşa milostivirii Tale; fă să strălucească în inima mea razele 
harului Tău; fii călăuză mersului gândurilor mele până voi ajunge în Sion, în 
muntele cel sfânt al Tău [Ps 42, 3]. Fă-mă vrednic de cetatea sfântă în care 
sfinții au intrat la căpătul drumului lor. Creatorul şi Nădejdea mea, Ancora 
mântuirii mele în furtuni, Toiagul neputinței mele, Cinstea necinstirii mele, care 
ridici capul meu plecat la pământ, nu mă da poftei potrivnicului, nu da prilej 
neruşinării lui, pune o prăpastie adâncă înaintea Lui [Le 16, 26] ca să n-o poată 
trece până la mine ca să mă tulbure. Învredniceşte-mă să-mi sfârşesc scurta şi 
fugara mea viaţă în slujirea Ta, ca la sfârşitul zilelor mele, când soarele vieţii 
mele va apune, să fiu aflat în via Ta; învredniceşte-mă, înainte de ceasul trecerii 
mele dincolo, de dinarul făgăduit ca plată lucrătorilor Tăi, nu pentru lucrul meu, 
ci prin harul Tău. Învredniceşte-mă, Doamne, chiar şi în ceasul al unsprezecelea 
al vieții mele să fiu aflat sârguincios în slujirea Ta. Fie ca lumea să nu mă 
robească cu ocupațiile ei vătămătoare şi să nu mă ţină închis în cuşca grijilor ei. 





Hristoase, care Te îmbraci cu lumina ca şi cu o haină [Ps 103, 2], care pentru 
mine ai stat gol înaintea lui Pilat, umbreşte-mă [Lc 1, 35] cu puterea pe care ai 
făcut-o să coboare peste sfinţi şi prin care au biruit această lume a luptei. Fie, 
Doamne, ca Dumnezeirea Ta să-şi afle plăcerea în mine şi du-mă dincolo de 
lumea aceasta, ca să fiu împreună cu Tine. 





Hristoase, spre care heruvimii cu ochi mulţi nu pot privi din pricina slavei feţei 
Tale, care din iubire ai primit pe faţa Ta scuipări, depărtează ruşinea de pe faţa 
mea şi dă-mi să stau la vremea rugăciunii cu faţa descoperită înaintea Ta. 


Hristoase, care pentru păcatul nostru ai ieşit din pustie şi ai biruit pe stăpânitorul 
întunericului luându-i după cinci mii de ani biruinţa, sileşte-l să fugă departe de 
mine pe cel ce nu încetează în toată vremea să silească neamul omenesc spre 
păcat. 


Crucea ruşinii, pe care ai urcat pentru mine, să mi se facă punte spre sălaşul 
păcii; cununa de spini pusă pe capul Tău să-mi fie coif al mântuirii [Ef 6, 17] în 
ziua fierbinte a luptei, scuipările primite pe fața Ta să-mi pregătească o faţă 
deschisă înaintea tribunalului la Venirea Ta; sfântul Tău trup spânzurat pe lemn 
să mă răstignească pentru această lume şi pentru poftele ei [Ga 5, 24] prin 
iubirea Ta; haina Ta pentru care s-au aruncat sorţi să sfâşie înaintea mea haina 


de întuneric pe care o port înăuntrul meu; apa şi sângele care ţâşnesc din coasta 
Ta să-mi fie carte de slobozenie din vechea robie; Trupul şi Sângele Tău 
amestecate cu trupul meu să fie pentru mine arvuna, chezăşia că nu voi fi lipsit 
de vederea Ta neîncetată pe tărâmul fără sfârşit; tainele credinţei pe care le-am 
păzit nestricate în mine să-mi păstreze o slavă pentru ziua în care lumea va fi 
gata să întâmpine venirea Ta şi să împlinească atunci lipsurile vieţuirii mele. 


SR o e 


Fie pomeniţi, Doamne, la sfântul Tău jertfelnic, în ceasul înfricoşător în care 
Trupul şi Sângele Tău se aduc pentru mântuirea lumii, toţi părinţii şi fraţii noştri 
care viețuiesc în munţi, în peşteri, în râpe, pe stânci şi în locuri râpoase şi în 
pustiu, care sunt ascunşi de lume şi Tu singur ştii unde se găsesc, pe cei care au 
murit şi pe cei care stau încă în picioare şi-Ți slujesc cu trupul şi cu sufletul. 
Sfinte care locuieşti între sfinți [Is 57, 15], în ei se odihneşte Dumnezeirea Ta; 
căci ei au lăsat lumea cea vremelnică şi au ajuns deja morți pentru viaţa lor 
[pământească], au ieşit în căutarea Ta, urmărindu-Te cu mare râvnă în necazurile 
încercărilor lor. Împărate al luminilor şi al tuturor Părinților ortodocşi care 
pentru adevărul credinţei au îndurat surghiun şi chinuri din mâna prigonitorilor, 
al tuturor celor care în mănăstiri, schituri, pustii şi aşezări lumești, în tot locul şi 
în toată vremea s-au îngrijit să-Ți placă prin osteneli pentru virtute, însoţeşte-i 
cu ajutorul Tău şi fii-le coif în toată vremea; trimite-le în ascuns mângâiere 
neîncetată şi în toate luptele leagă gândirea lor de Tine. Fie să se sălăşluiască în 
ei puterea Treimii şi ei să-Ţi slujească până la sfârşitul vieţii lor cu conştiinţă 
curată şi vieţuire frumoasă. Învredniceşte-i încă fiind ei în trup de limanul 
odihnei Tale. Lor, celor aflaţi pe faţă şi în ascuns în lupte grele cu demonii, 
trimite-le ajutorul Tău, Doamne, şi umbreşte-i cu norul harului Tău, aşază pe 
capul gândirii lor coiful mântuirii, surpă înaintea lor puterea potrivnicului, şi 
puterea dreptei Tale să-i întărească în toată vremea, ca să nu slăbească gândurile 
lor privind neîncetat spre Tine. Îmbracă-i cu armele smereniei, ca o dulce mi- 
reasmă să adie din ei în toată vremea spre bună plăcerea Ta. 


3 ok e 


Fie pomeniţi înaintea Ta, Doamne, şi cei care suferă în trupul lor cumplite 
boli şi amare neputințe, trimite-le înger milostiv şi mângâie sufletele lor 
chinuite de cumplitele chinuri ale trupurilor lor. 


ek 
Indură- Te, Doamne, şi de cei aflaţi în mâinile celor răi şi ticăloşi şi fără Dumne- 
zeu, trimite-le degrabă înger milostiv şi izbăveşte-i din mâinile lor. 


SR o 


Doamne, Dumnezeule meu, trimite mângâiere tuturor celor aflați fără vină în tot 
felul de amare greutăţi. 


SR o 


Doamne, umbreşte sfânta Ta Biserică pe care ai răscumpărat-o cu sângele Tău, 
ca să se sălăşluiască în ea pacea adevărată pe care ai dat-o Sfinţilor Tăi apostoli 
[In 14, 27]. Leagă pe fiii ei cu legăturile sfinte ale unei iubiri de nedesfăcut. Fie 
ca vrăjmaşul să n-aibă putere asupra ei. Depărtează de la ea prigoana, tulburarea, 
războaiele cele dinăuntru şi cele dinafară. Fie ca împărații şi preoții să se 
unească în mare pace şi iubire, având gândirea lor plină mereu de privirea la 
Tine. Credinţa sfântă să fie un zid pentru turma Ta. lar prin rugăciunile lor 
învredniceşte-mă şi pe mine, păcătosul, să fiu neîncetat păzit sub ocrotirea 
sfântului Tău braţ care e Pronia Ta care ţine în mâinile ei toate. Amin. 


SR o 


Te rog şi te implor, fă-i să cunoască slava Ta pe toţi care au rătăcit şi nu Te 
cunosc cu adevărat. 


Iar tuturor celor care au trecut din lumea aceasta fără o viaţă virtuoasă şi fără 
credinţă, fi-le apărător [avocat] pentru trupul pe care I-ai luat din ei; ca din unica 
adunare a trupului unit al lumii în Împărăţia Cerurilor să dăm spre mângâiere 
nesfârşită slavă Tatălui, Fiului şi Duhului Sfânt în veci. Amin. 


SR ok e 


Hristoase, Izvorul vieţii, învredniceşte-mă să gust ceva din Tine ca ochii mei să 
se facă lumină. Milă şi Compasiune, care ai fost trimis în lume, Nădejdea 
creaţiei, fă-mă să gust desfătarea nădejdii Tale ca să ajung orb pentru lume dar 
luminat cu duhul, iar viaţa mea să se îmbete de iubirea Ta ca să uit lumea şi 
lucrurile ei. Fie să fim înrobiți şi duşi la Tine de gândirea noastră când con- 
vorbim cu uriaşa Ta strălucire. 


Nu lăsa ca lumea să ne înrobească prin legătura vătămătoare cu ea, ci fă-ne 
vrednici să slujim înaintea Ta cu luare aminte potrivit voii Tale şi să Te lăudăm 
netulburat şi în mare pace în toată vremea. Umple gura noastră de lauda Ta şi fă 
ca gândirea noastră să îndure suferință, fă ca inteligenţa noastră să strălucească 
cu o curăţie care curăță mişcările ei, ca la vremea rugăciunilor noastre să-Ți 
putem fi o jertfă bine plăcută [Flp 4, 18] şi fără prihană. 


Fă să se sălăşluiască în noi puterea Ta nevăzută ca să se întărească simţurile 
sufletelor noastre, pentru ca lovindu-le [ca pe nişte corzi] sufletul nostru să 
interpreteze tainic o cântare plină de uimire, şi aşa să cântăm în fiece clipă întru 
cinstea puterii Fiinţei Tale „Aliluia” veghetorilor [îngerilor] de sus. 


Fie să purtăm sfințirea Dumnezeirii Tale în rărunchii noştri ca în ceruri şi să 
aducem nesăturat mulţumire şi închinare împreună cu toţi sfinţii marelui Tău 


Nume, Tatălui, Fiului şi Duhului Sfânt slăviţi într-o singură Fire în vecii vecilor. 
Amin. 


3 ok e 


Slavă harului Tău, Dumnezeule! Slavă harului Tău, Dumnezeule! Slavă harului 
Tău, Dumnezeule! Tu ne-ai adus la existenţă pe când nu eram şi ne-ai dat o 
fiinţare fără sfârşit. Ne-ai dat şi viaţă, simţire, rațiune, libertate şi putere, cinci 
daruri de o măreție neasemănată. În iubirea Ta nu ne-ai dat numai faptul de-a 
exista, ci şi acela de a fi înzestrați cu rațiune, ca să simţim dulceaţa cunoaşterii 
Tale şi desfătarea uriaşului dar al înțelegerilor Tale, ca să ne bucurăm de ele. Și 
pentru că nu era cu putinţă să fim asemenea Ţic, fără început, ne-ai dat să fim 
fără sfârşit, asemenea Ție. Slavă Ție pentru dulceaţa darului Tău! 
Se 2 3% 

Doamne, rănile mele s-au umplut de puroi şi au putrezit; dă-mi, rogu-Te, sufle- 
tului meu să ia asupra lui chipul pocăinţei, ca întinzându-mi mâinile spre milele 
Tale şi sezând la uşa harului Tău, să mă învrednicesc de nădejdea pe care au 
primit-o de la Tine cei ce s-au căit cu adevărat. 


Fă-o vrednică, Doamne, pe sluga Ta să-şi spele cu lacrimile ochilor ei noroiul 
lăsat în sufletul său de faptele ei; ca, primind neîncetat ajutorul Tău pentru 
neputinţa gândurilor ei, să primească prin har intrarea în viaţă. Amin. 


SR o 


Doamne, arătă-mi căile Tale şi fă-mi cunoscute prin duhul cărările Tale 
multe şi negrăite. Du-mă pe ele la ţinta adevărului şi învaţă-mă [cf. Ps 24, 4-5] 
cu-noaşterea desăvârşită care se află în inima sfinţilor care au lăsat lumea. 


Hristoase, care eşti Ţelul căii sfinţilor, arată-mi calea adevărului care trece 
prin inima mea şi prin dulceaţa gândirii la Tine fă-mă să umblu şi să merg pe 
ea spre Tine până ce voi vedea faţa Ta. 


3 ok e 


Doamne lisuse Hristoase, Dumnezeul nostru, Cel ce ai plâns pe Lazăr şi ai 
picurat lacrimi de mâhnire şi de milă peste el, primeşte lacrimile amărăciunii 
mele. Tămăduieşte cu patimile Tale patimile mele. Vindecă cu ranele Tale 
ranele mele. Curăţeşte cu sângele Tău sângele meu şi amestecă în trupul meu 
mireasma trupului Tău de viaţă făcător. Fierea cu care ai fost adăpat de vrăjmaşii 
Tăi să îndulcească sufletul meu, izbăvindu-l de amărăciunea cu care m-a adăpat 
potrivnicul meu. Trupul Tău întins pe lemnul crucii să înaripeze spre Tine 
mintea mea, cea atrasă de draci în jos. Capul Tău, pe care l-ai aplecat pe cruce, 
să înalțe capul meu pălmuit de vrăjmaşi. Mâinile Tale, pironite de cei necre- 
dincioşi pe cruce, să mă ridice pe mine spre Tine, din groapa pierzaniei, cum a 
făgăduit prea sfântă Ta gura. Faţa Ta, care a primit lovituri şi scuipări de la cei 


blestemaţi, să umple de strălucire faţa mea întinată de fărădelegi. Sufletul Tău, 
pe care, aflându-Te pe cruce, l-ai predat Părintelui Tău, să mă călăuzească spre 
Tine prin harul Tău. 


Nu am inimă îndurerată spre căutarea ta, nu am pocăință, nici străpungere, care 
aduc din nou pe fii la moştenirea lor. Nu am, Stăpâne, lacrimi mângâietoare. 
Mintea mi s-a întunecat în cele ale vieţii acesteia şi nu poate privi spre Tine întru 
durere. Inima mi s-a răcit de mulţimea ispitelor şi nu se poate încălzi de 
lacrimile dragostei faţă de Tine. 


Dar, Doamne Iisuse Hristoase, Dumnezeule, Vistierul bunătăţilor, dăruieşte-mi 
mie pocăință întreagă şi inimă îndurerată, ca să es cu tot sufletul în căutarea Ta. 
Căci fără de Tine mă voi înstrăina de tot binele. Dăruieşte-mi, deci, Bunule, 
harul Tău. 


Tatăl, care Te-a născut pe Tine din sânurile Sale, fără de vreme şi veşnic, să 
înnoiască în mine chipul icoanei Tale. Te-am părăsit pe Tine; nu mă părăsi! Am 
ieşit de la Tine ieşi în căutarea mea şi mă du la păşunile Tale şi mă numără între 
oile turmei Tale celei alese şi mă hrăneşte împreună cu ele cu verdeaţa tainelor 
Tale celor dumnezeieşti, ca inima mea să se facă sălaşul lor şi să vadă în ea 
strălucirea descoperirilor Tale, care este mângâierea şi înviorarea celor ce s-au 
ostenit pentru Tine în necazuri şi în tot felul de greutăţi! 


De această strălucire fie să ne învrednicim şi noi prin harul şi prin iubirea de 
oameni a Mântuitorului nostru lisus Hristos ! Amin. 


SR o 


Învredniceşte-mă, Doamne, să Te cunosc pe Tine şi să Te iubesc, nu prin cu- 
noştinţa cea întru împrăştierea minţii, care se naşte din trudă, ci învredniceşte- 
mă de acea cunoştinţă prin care mintea,văzându- Te, slăveşte cu vederea firea Ta, 
care depărtează simţirea lumii din cugetare. învredniceşte-mă să mă înalț de la 
vederea prin voinţă, care naşte năluciri, şi să Te văd silit de legătura pusă asupra 
mea de cruce, prin răstignirea cea de a doua a minţii, care se odihneşte de 
lucrarea gândurilor în vederea Ta neîncetată, cea mai presus de fire. 


Fă să crească în mine iubirea Ta, ca să vin pe urmele iubirii Tale, ieşind din 
lume. 


Sădeşte în mine înţelegerea smereniei Tale, întru care ai umblat în lume, sub 
acoperământul pe care Ți l-ai făcut din mădularele noastre, prin mijlocirea Sfin- 
tei Fecioare, ca, în amintirea neîncetată şi neuitată a ei, să primesc cu plăcere 
smerenia firii mele. 


Ci, o Hristoase, care eşti singurul puternic, fericit este cel al cărui ajutor este la 
Tine, şi cel ce a pus suişuri în inima sa. Tu, Doamne, întoarce faptele noastre de 
la lume, la dorirea Ta, până ce vom vedea ce este ea şi nu vom mai crede umbrei 
ca adevărului. Tu, Cel ce ne-ai făcut pe noi, înnoieşte mintea noastră, Doamne, 
şi străduinţa noastră înainte de moarte, ca în ceasul ieşirii noastre să cunoaştem 
cum a fost intrarea şi ieşirea noastră în lumea aceasta, până am desăvârşit lucrul 
la care am fost chemaţi după voia Ta în viaţa aceasta şi după aceea să nădăjduim 
că vom primi în mintea noastră plină de încredințare bunătăţile cele mari, pe 
care, după făgăduinţa Scripturilor, le-a gătit iubirea Ta la cea de a doua zidire a 
lumii înnoite. Fie ca pomenirea lor să o păzim prin credinţă în taină ! 


3 o 


Doamne lisuse Hristoase, Dumnezeul meu, Cel ce cercetezi zidirea Ta, Căruia îi 
sunt arătate patimile mele şi slăbiciunea firii noastre şi tăria protivnicului nostru, 
acoperă-mă Tu însuţi dinspre răutatea mea. Că puterea Ta este tare şi firea 
noastră ticăloasă şi puterea noastră slabă. Deci Tu, Bunule, Cel ce cunoşti 
slăbiciunea noastră, care nu porţi povara neputinței noastre, păzeşte-mă de 
tulburarea gândurilor şi de potopul patimilor şi fă-mă vrednic de această slujbă 
sfântă, ca nu cumva să stric dulceaţa ei cu patimile mele şi să mă aflu fără ruşine 


şi plin de îndrăzneală înaintea Ta. 
2% ate 2 


Hristoase plinirea adevărului, adevărul Tău să răsară în inimile noastre; şi să 
ştim să umblăm după voia Ta în calea Ta. 


SR ok e 


Doamne, umple inima mea de viaţa veşnică. 


SR ok e 


Doamne, învredniceşte-mă să mă fac mort cu adevărat convorbirilor veacului 
acestuia. 


SR ok e 


Doamne, învredniceşte-mă să urăsc viaţa mea, pentru viaţa cea întru Tine. 


SR ok o 


Puternic eşti, Doamne, izvorul a tot ajutorul, să sprijineşti în aceste clipe, care 
sunt clipe de mărturisire, sufletele care s-au făcut cu bucurie miresele Tale, ale 
Mirelui ceresc, şi au dat cu înţelepciune făgăduiala sfinţeniei prin sinceritatea 
gândurilor, fără vicleşug. Pentru aceea dăruieşte-le lor putere să surpe cu 
îndrăzneală zidurile întărite şi toată înălțimea ce se ridică împotriva adevărului, 
ca să nu se abată de la ţintă, sub forţa unei sile de nesuportat şi de nerăbdat în 
timpul în care se dă împotriva lor un război până la sânge. 


3 o e 


Doamne lisuse Hristoase, Dumnezeul nostru, Cel ce ai plâns pe Lazăr şi ai 
picurat lacrimi de mâhnire şi de milă peste el, primeşte lacrimile amărăciunii 
mele. Tămăduieşte cu patimile Tale patimile mele. Vindecă cu ranele Tale 
ranele mele. Curăţeşte cu sângele Tău sângele meu şi amestecă în trupul meu 
mireasma trupului Tău de viaţă făcător. Fierea cu care ai fost adăpat de vrăjmaşii 
Tăi să îndulcească sufletul meu, izbăvindu-l de amărăciunea cu care m-a adăpat 
potrivnicul meu. Trupul Tău întins pe lemnul crucii să înaripeze spre Tine 
mintea mea, cea atrasă de draci în jos. Capul Tău, pe care I-ai aplecat pe cruce, 
să înalțe capul meu pălmuit de vrăjmaşi. Mâinile Tale, pironite de cei necre- 
dincioşi pe cruce, să mă ridice pe mine spre Tine, din groapa pierzaniei, cum a 
făgăduit prea sfântă Ta gura. Faţa Ta, care a primit lovituri şi scuipări de la cei 
blestemaţi, să umple de strălucire fața mea întinată de fărădelegi. Sufletul Tău, 
pe care, aflându-Te pe cruce, l-ai predat Părintelui Tău, să mă călăuzească spre 
Tine prin harul Tău. 


Nu am inimă îndurerată spre căutarea ta, nu am pocăință, nici străpungere, care 
aduc din nou pe fii la moştenirea lor. Nu am, Stăpâne, lacrimi mângâietoare. 
Mintea mi s-a întunecat în cele ale vieţii acesteia şi nu poate privi spre Tine întru 
durere. Inima mi s-a răcit de mulţimea ispitelor şi nu se poate încălzi de 
lacrimile dragostei față de Tine. 


Dar, Doamne lisuse Hristoase, Dumnezeule, Vistierul bunătăţilor, dăruieşte-mi 
mie pocăință întreagă şi inimă îndurerată, ca să ies cu tot sufletul în căutarea Ta. 
Căci fără de Tine mă voi înstrăina de tot binele. Dăruieşte-mi, deci, Bunule, 
harul Tău. 


Tatăl, care Te-a născut pe Tine din sânurile Sale, fără de vreme şi veşnic, să 
înnoiască în mine chipul icoanei Tale. Te-am părăsit pe Tine; nu mă părăsi! Am 
ieşit de la Tine ieşi în căutarea mea şi mă du la păşunile Tale şi mă numără între 
oile turmei Tale celei alese şi mă hrăneşte împreună cu ele cu verdeaţa tainelor 
Tale celor dumnezeieşti, ca inima mea să se facă sălaşul lor şi să vadă în ea 
strălucirea descoperirilor Tale, care este mângâierea şi înviorarea celor ce s-au 
ostenit pentru Tine în necazuri şi în tot felul de greutăţi! 


De această strălucire fie să ne învrednicim şi noi prin harul şi prin iubirea de 
oameni a Mântuitorului nostru lisus Hristos ! Amin. 


